Παγωμένος ώμος: τι είναι και πώς αντιμετωπίζεται με σύγχρονες μεθόδους :\nΑρχική ›› Παγωμένος ώμος: τι είναι και πώς αντιμετωπίζεται\nΟ «παγωμένος ώμος» (“Frozen Shoulder“) είναι μια παθολογική κατάσταση που χαρακτηρίζεται από δυσκαμψία και πόνο στην άρθρωση του ώμου. Επιστημονικά αναφέρεται ως “συμφυτική θυλακίτιδα του ώμου”. Τα συμπτώματα συνήθως ξεκινούν σταδιακά και επιδεινώνονται με την πάροδο του χρόνου, ενώ συνήθως υποχωρούν μέσα σε 1 με 3 χρόνια.\nΗ πιθανότητα ανάπτυξης παγωμένου ώμου αυξάνεται σε καταστάσεις, κατά τις οποίες δεν χρησιμοποιείται ο ώμος. Τέτοιες καταστάσεις είναι μετά από χειρουργικές επεμβάσεις στην ευρύτερη περιοχή, όπως π.χ. στο μαστό.\nΠοια είναι τα συμπτώματα του “παγωμένου ώμου”;\nΟ παγωμένος ώμος τυπικά αναπτύσσεται αργά σε 3 στάδια. Καθένα από αυτά παρουσιάζει διαφορετική συμπτωματολογία. Αξίζει εδώ να αναφερθεί ότι το κάθε στάδιο, μπορεί να διαρκέσει αρκετούς μήνες. Τα στάδια, λοιπόν, του παγωμένου ώμου, είναι τα ακόλουθα:\nΣτάδιο «παγώματος»: Είναι το στάδιο ανάπτυξης της φλεγμονώδους διεργασίας. Στο στάδιο αυτό η κάθε κίνηση του ώμου προκαλεί πόνο, ενώ το εύρος κινήσεων ελαττώνεται.\nΣτάδιο παγωμένου ώμου: Ο πόνος ελαττώνεται σημαντικά, αλλά ο ώμος είναι ιδιαίτερα δύσκαμπτος και μη λειτουργικός.\nΣτάδιο αποκατάστασης: Το εύρος κίνησης αρχίζει να βελτιώνεται και ο ώμος επιστρέφει σταδιακά στη φυσιολογική του κατάσταση.\nΣε κάποιες περιπτώσεις, ο πόνος χειροτερεύει κατά την διάρκεια της νύχτας, δυσχεραίνοντας τον φυσιολογικό ύπνο.\nΠοια τα αίτια του “παγωμένου ώμου”;\nΚατά την ανάπτυξη της πάθησης, ο αρθρικός θύλακος και οι σύνδεσμοι, παθαίνουν φλεγμονή, που έχει ως αποτέλεσμα, να αναπτύσσεται πάχυνση του θυλάκου και η άρθρωση «κλείνει». Έτσι ο ώμος δυσκολεύεται να κινηθεί στο μεγάλο εύρος κινήσεων. Για να γίνει αυτό περισσότερο απλό και κατανοητό, είναι σαν να φοράμε στενά και βαριά ρούχα, που μας δυσκολεύουν στις κινήσεις.\nΣτις λεγόμενες «ιδιοπαθείς» περιπτώσεις δεν ανευρίσκεται σαφές αίτιο της πάθησης. Αντίθετα, στις δευτεροπαθείς, υπάρχει κάποια αιτία, όπως κάκωση ή χειρουργική επέμβαση στην περιοχή του ώμου.\n<h3style=”font-size: 20px;” >\nΠοιοι παράγοντες εντείνουν τον κίνδυνο για την ύπαρξη του “παγωμένου ώμου”;\nΗλικία : Συνήθως εμφανίζεται σε άτοκα άνω των 40 ετών.\nΠαθήσεις τενοντίου πετάλου, όπως τενοντίτιδα υπερακανθίου.\nΑκινητοποίηση ώμου: Παρατεταμένη ακινητοποίηση του ώμου ή μειωμένη κινητικότητά του μπορεί να οδηγήσει σε παγωμένο ώμο. Η ακινητοποίηση μπορεί να είναι αποτέλεσμα πολλών καταστάσεων, όπως κακώσεις του τενοντίου πετάλου, κάταγμα ώμου, εγκεφαλικό και μετεγχειρητική αποκατάσταση.\nΠροκειμένου να γίνει σωστά η διάγνωση του παγωμένου ώμου, είναι απαραίτητα τα ακόλουθα:\nΛήψη σωστού ιστορικού (χρόνος που άρχισε η πάθηση, τραυματισμοί ή συνυπάρχουσες παθήσεις)\nΔιαγνωστικές εξετάσεις: Ιδιαίτερα σημαντική είναι η μαγνητική τομογραφία. Ακολουθούν σε διαγνωστική αξία αναλόγως της περίπτωσης, ο υπέρηχος και οι απλές ακτινογραφίες.\nΠως θεραπεύεται ο παγωμένος ώμος;\nΗ θεραπεία του παγωμένου ώμου, μπορεί να είναι συντηρητική και χειρουργική.\nΣτη συντηρητική αντιμετώπιση, περιλαμβάνονται όλα τα μέσα για τη μείωση του πόνου, όπως αναλγητικά αντιφλεγμονώδη, ενέσεις στον ώμο κ.α. Φυσικά, ακρογωνιαίος λίθος είναι η φυσικοθεραπεία, που έχει στόχο να διατηρήσει αρχικά το εύρος κίνησης και σταδιακά να το αυξήσει. Στηρίζεται σε ασκήσεις που ο ασθενής εκπαιδεύεται να κάνει αρκετές φορές την ημέρα μόνος του.\nΗ χειρουργική αντιμετώπιση γίνεται μόνο αρθροσκοπικά: Εισάγεται η κάμερα στην άρθρωση του ώμου και επιτελείται λύση των συμφύσεων και ελεγχόμενη χαλάρωση συγκεκριμένων συνδέσμων. Έτσι, απελευθερώνεται η κινητικότητα του ώμου.\nΛόγω του «φυσιολογικού» μετεγχειρητικού πόνου, πρέπει να δοθεί ιδιαίτερη έμφαση στη μετεγχειρητική αναλγησία. Είναι πολύ σημαντική, ώστε αμέσως μετεγχειρητικά, ο ασθενής να μην πονά και να είναι σε θέση να κινήσει παθητικά και ενεργητικά τον ώμο του. Διαφορετικά η ωφέλεια της επέμβασης θα χαθεί μέσα σε λίγα 24ωρα.\nΓια το λόγο αυτό, η αρθροσκοπική ομάδα του Β.Κ.Φωτόπουλου ακολουθεί το διεθνώς αναγνωρισμένο πρωτόκολλο αποθεραπείας της Mayo Clinic. Επικεφαλής είναι η αναισθησιολόγος κυρία Μ.Ψωμά (συνεργάτης Mayo Clinic). Η αναλγησία προκαλεί πλήρη απουσία πόνου μετεγχειρητικά και επιτρέπει στον ασθενή μας να ακολουθήσει επιθετικό πρόγραμμα κινησιοθεραπείας.\nΣυμπερασματικά, ο παγωμένος ώμος είναι μια πάθηση που συνοδεύεται στα αρχικά στάδια από πόνο και δυσκαμψία της άρθρωσης. Αντίστοιχα σε απώτερα στάδια συνοδεύεται με επάνοδο της λειτουργικότητας του ώμου. Ανεξαρτήτως της αιτίας, η θεραπεία, η οποία μπορεί να είναι πολύμηνη, περιλαμβάνει αντιμετώπιση του πόνου και κινησιοθεραπεία. Απώτερος σκοπός είναι να επανέλθει η άρθρωση στη φυσιολογική της λειτουργικότητα.\nΟ Δρ Β.Κ.Φωτόπουλος ασχολείται στενά με την αρθροσκοπική χειρουργική τα τελευταία 20 χρόνια, έχοντας αντιμετωπίσει σημαντικό αριθμό ασθενών που υποφέρουν από παγωμένο ώμο. Η μεγάλη εμπειρία του, σε συνδυασμό με τις κορυφαίες σύγχρονες τεχνικές που χρησιμοποιεί, εξασφαλίζουν την ιδανική λύση για το πρόβλημα του παγωμένου ώμου.\nΚλείστε τώρα το ραντεβού σας με τον Ορθοπαιδικό Χειρουργό Δρ Β.Κ.Φωτόπουλο και ενημερωθείτε σωστά για το πρόβλημα στον ώμο σας.


Τα οργανικά τρόφιμα δεν είναι πιο υγιεινά ή ασφαλή από τα συμβατικά | ELLINIKA HOAXES\nΠόσες φορές θα μας χτυπήσει το διαστημικό σκουπίδι WT1190F ;\nΚαταρρίπτεται – ΑΕΡΟΠΛΑΝΑ ΠΟΥ ΔΕΝ ΨΕΚΑΖΟΥΝ… ΕΙΝΑΙ ΑΠΛΩΣ ΚΑΥΣΑΕΡΙΑ!!! – Νο2\nΑερολογίες - μπούρδες., Αεροψεκασμοί, Συνωμοσιολογίες\nΣε νοσοκομείο της Θεσσαλονίκης έκλεισαν πληγή ράβοντάς τη με… κουμπί\nFake news, Hoax, True stories, Αθλιότητες, Γκάφες, Την πάτησα\nSearch Τα οργανικά τρόφιμα δεν είναι πιο υγιεινά ή ασφαλή από τα συμβατικά Τα οργανικά τρόφιμα δεν είναι πιο υγιεινά ή ασφαλή από τα συμβατικά\nIn Διατροφή - υγεία by Θοδωρής Μαγουλάς5 Νοεμβρίου 201425 Comments Μετά από εκατοντάδες έρευνες πολλών χρόνων οι επιστήμονες καταλήγουν στο συμπέρασμα πως η κατανάλωση οργανικών τροφών δεν προσφέρει διατροφικό πλεονέκτημα σε σχέση με τη κατανάλωση συμβατικών τροφών. Αυτό ισχύει για όλα τα είδη τροφών, από λαχανικά και σπόρους, μέχρι φρούτα, κρέας και αυγά. Οι ίδιες έρευνες έδειξαν πως δεν υπήρχε σημαντική διαφορά ούτε και στο επίπεδο χημικών που «κουβαλούσαν» ως συνέπεια της χρήσης συνθετικών ζιζανιοκτόνων ή λιπασμάτων.\nAbout Latest Posts Θοδωρής ΜαγουλάςΑρθρογράφος - Ερευνητής Latest posts by Θοδωρής Μαγουλάς (see all)\t12+1 απαντήσεις σε σχόλια αναγνωστών - 23 Σεπτεμβρίου 2016\tΨεκάζουν με Coca-Cola τα σπαρτά; - 10 Αυγούστου 2016\tΟι χημικοί αεροψεκασμοί σώζουν ζωές! - 12 Ιουλίου 2016\tΑνάπηρος αλλοδαπός στη Θεσσαλονίκη σηκώθηκε, περπάτησε, μπήκε στη Μερσεντές και… έφυγε!Είναι όντως στα Αρχαία Ελληνικά η συγκεκριμένη πινακίδα;Καταρρίπτεται – Τα σπαράγγια θεραπεύουν τον καρκίνο.Ανακαλούνται και επίσημα οι σοκολάτες kinder λόγω καρκινογόνων ουσιών! – Καταρρίπτεται\nΚοινοποιήστε:FacebookTwitterGoogleLinkedInPinterestEmailΕκτύπωση alex alexiou\nΝομίζω πως το διακύβευμα οργανικά – μη οργανικά δεν έγκειται στη διατροφική αξία, αλλά στην τοξικότητα. Όσο για τα επίπεδα παρασιτοκτόνων που ανιχνεύονται ή μη, οι έρευνες παίρνουν ως δεδομένο την κατά γράμμα χρησιμοποίησή τους. Δυστυχώς,\nΜια ακόμα ενδιαφέρουσα άποψη επί του θέματος υπάρχει εδώ:\nΚάποιος ανέφερε το ότι στα οργανικά μπορείς να φας την φλούδα. Ορθό γιατί μια κατηγορία από φυτοφάρμακα έχει τη κακή συνήθεια να κάθεται στην φλούδα. Τυπικά δεν θα έπρεπε να υπάρχει πρόβλημα και με τα συμβατικά, μια και θεωρητικά είναι βιοδιασπόμενα σε ορισμένο χρόνο προ της συγκομιδής. Το ότι βρίσκουμε μεγαλύτερες ποσότητες φυτοφαρμάκων στα συμβατικά πρέπει να μας προβληματίσει.\nΟ όρος οργανικά τρόφιμα, υποθέτω ότι αναφέρεσαι στα επονομαζόμενα βιολογικά, δηλαδή τρόφιμα που παράγονται χωρίς χημικά επεξεργασμένα λιπάσματα, από μη μεταλλαγμένους σπόρους και χωρίς φυτοφάρμακα.\nΝα ξεκαθαρίσω από την αρχή ότι οι έρευνες που αναφέρεις δεν περιγράφουν την Ελληνική πραγματικότητα, εκτός αν φαντάζεται κανείς ότι οι αγρότες μας είναι διαβασμένοι και συνειδητοποιημένοι ή ότι έχουν ισχυρές πιστοποιητικές οργανώσεις, ώστε να διασφαλίζεται ο απαραίτητος χρόνος πριν από τη συγκομιδή για την βιοδιάσπαση των φυτοφαρμάκων.\nΠάμε τώρα στο κείμενο. Φοβάμαι ότι δεν έχεις και πολύ καλή εικόνα για το θέμα. Ας πάρουμε τα πράγματα από την αρχή σχολιάζοντας τις αναφορές σου στις έρευνες. 1.Δεν βρέθηκε σημαντική διαφορά στο περιεχόμενο των βιταμινών μεταξύ των οργανικών και των συμβατικών τροφίμων.\n–Προφανώς και δεν υπάρχει σοβαρή διαφορά. Σε καλές καλλιεργητικές συνθήκες δεν πρέπει να υπάρχει. Αυτό είναι όντως ένα λάθος όσων υποστηρίζουν τις βιολογικές καλλιέργειες. 2. Έγιναν άλλες 11 έρευνες με τις οποίες έλεγχαν ασκορβικό οξύ, κάλιο, ασβέστιο, φώσφορο, μαγνήσιο, σίδηρο, πρωτεΐνες, κερσετίνη, καμπφερόλη, φλαβονόλη και φενόλες. Δεν βρέθηκε καμία σημαντική διαφορά.\n–Προφανώς ισχύει, όπως αναφέρθηκε και ποιο πάνω. Αλλά αυτά δεν σημαίνουν σε καμία περίπτωση ότι εμφανίζουν μια γενικότερα όμοια σύσταση. Για την ακρίβεια ακόμα και η ταυτότητα σε περιεκτικότητα ουσιών δεν θα σήμαινε κάτι τέτοιο. (η δομή ενός όντος δεν περιγράφεται από τα υλικά που το απαρτίζουν και μόνο.) 3. Εξέτασαν τις τροφές για ζιζανιοκτόνα. Τα οργανικά είχαν περισσότερες πιθανότητες να έχουν λιγότερα ζιζανιοκτόνα μιας και δεν χρησιμοποιούνται, σε αντίθεση με τα συμβατικά τρόφιμα. Αυτό που βρήκαν ήταν πως ούτε τα συμβατικά είχαν συγκεντρώσεις μεγαλύτερες από τα χαμηλότερα επιτρεπτά όρια. Συνεπώς δεν υπήρχε καμία σημαντική διαφορά.\n–Όπα, το ότι δεν εμφανίζουν μεγαλύτερες συγκεντρώσεις από τα χαμηλότερα επιτρεπτά όρια, δεν σημαίνει ότι δεν υπάρχει καμιά σημαντική διαφορά. Και αυτός είναι ένας βασικός λόγος που τα προτιμάμε.\nΆλλωστε από την παραπομπή σου διαβάζω\nΔεν θα το έλεγα και ασήμαντη διαφορά. 4. Ελέγξανε για το βακτήριο E-coil, το οποίο βρέθηκε σε 7% των οργανικών και σε 6% των συμβατικών. Καμία σημαντική διαφορά.\n–Εγώ αντίθετα θα θεωρήσω σημαντική την διαφορά, αλλά το E-coil ενδημεί στα ζώα και καταστρέφεται με θέρμανση άνω των 70% βαθμών Κελσίου. Γνωστό προαπαιτούμενο για κατανάλωση κρέατος. Οπότε μας είναι αδιάφορο αν υπάρχει ή όχι.\n5. Όταν κοίταξαν όλους τους τύπους τροφών για όλα τα βακτήρια που μπορείτε να φανταστείτε, δεν βρήκανε σημαντική διαφορά.\n–Περίεργο, θα περίμενα ότι τα βιολογικά θα είχαν πολύ περισσότερες προσβολές. Πολύ θετικό για τα βιολογικά.\n6. Δεν υπήρχε καμία σημαντική διαφορά σε μύκητες ή βαρέα μέταλλα.\n–Εξαιρετικά περίεργο, ειδικά για του μύκητες. Φαίνεται ότι οι καλλιεργητές των βιολογικών προϊόντων κάνουν πολύ καλή δουλειά στο θέμα.\n7. Αλλά τί συμβαίνει στους ανθρώπους που τρώνε αυτές τις τροφές; Η ανάλυση συμπεριλάμβανε 17 έρευνες που εξέταζαν πάνω από 13.000 συμμετέχοντες. Δύο από αυτές εξέταζαν έγκυες και παιδιά ώστε να δούνε αν\nτο φαγητό που έτρωγαν προκαλούσε εμφάνιση άσθματος, εκζέματος ή άλλα σημάδια ατοπικών νόσων. Τα αποτελέσματα ήταν αρνητικά.\n–Αντιγράφω από την παραπομπή σου. Only 3 of the human studies examined clinical outcomes, finding no significant differences between populations by food type for allergic outcomes (eczema, wheeze,\natopic sensitization) or symptomatic Campylobacter infection. Two studies reported significantly lower urinary pesticide levels among children consuming organic versus conventional diets,\nΔεν θα έλεγα και αρνητικά τα αποτελέσματα.\n8. 11 άλλες έρευνες εξέτασαν ενήλικες που δεν ήταν έγκυοι. Οι εξετάσεις ήταν ουρολογικές και αιματολογικές. Δεν βρέθηκε καμία σημαντική διαφορά.\n–Αλλά θα ήθελα να δω σε τι βάθος χρόνου έγιναν οι έρευνες.\n9. 1 έρευνα έδειξε πως αν τρως οργανικό κρέας αυξάνει τις πιθανότητες να αρρωστήσεις από καμπυλοβακτηρίδιο, ένα βακτηρίδιο που προκαλεί διάρροια και εμετούς.\n–Για αυτό και μαγειρεύουμε καλά τα ζωικά προϊόντα σε υψηλές θερμοκρασίες. Στοιχειώδες.\nΟπότε καταλήγουμε ότι οι διαφορές στην πρόληψη φυτοφαρμάκων μεταξύ των πληθυσμών ενδεχομένως να είναι αξιόλογες, κάτι αναμενόμενο. Και αυτός είναι ο ποιο βασικός παράγοντας επιλογής των βιολογικών τροφών. Για το δεύτερο που θέλω να επισημάνω πρέπει να θυμίσω κάτι από την φαρμακολογία. Τα γενόσημα φάρμακα μπορεί να έχουν την ίδια δραστική ουσία, και στην ίδια ποσότητα, αλλά η δράση τους ενδεχομένως να είναι αισθητά διαφορετική. Το αυτό ισχύει για το έδαφος και φυσικά και για τις τροφές. Οπότε η επίδραση στον οργανισμό είναι μάλλον πολύ δυσκολότερο να καθοριστεί από τους δείκτες. Η δε επίδραση της εντατικής καλλιέργειας (πχ. λιπάσματα) θα ήταν ορατή μόνο από μια τέτοια έρευνα. Αυτό δεν σημαίνει ότι οι έρευνες δεν το έλαβαν υπόψη τους, αλλά ότι θα ήταν ενδιαφέρον να εξετάσει κανείς που έχει τα προσόντα αν και πως το έλαβαν. Εγώ δεν έχω κάποια τέτοια δυνατότητα.\nΤο τρίτο είναι ότι οι διαφοροποιήσεις που αναμένουμε να εμφανιστούν, δεν θα εμφανίζονταν (εάν φυσικά υπήρχαν) σε μια έρευνα που εξετάζει ένα δείγμα σε μικρό βάθος χρόνου, αλλά μόνο σε μεγάλο, πχ 20ετίας. Μια και η επιβλαβής δράση πολλών ουσιών είναι συσσωρευτική και όχι καταλυτική. Και πάλι δεν γνωρίζω πόσες έρευνες έγιναν με τέτοιον χρονικό ορίζοντα. Δεν βλέπω όμως και τον λόγο να το ψάξω, μια και ήδη από το συμπέρασμα βλέπουμε ότι οι βιολογικές τροφές εμφανίζουν μικρότερες τιμές φυτοφαρμάκων. Οπότε η κοινή λογική λέει μακριά από τις «κοινές» τροφές εάν η τσέπη μας το επιτρέπει. Τέταρτο. Χθες έφαγα φασολάδα. Τελείως άνοστα. Χωρίς πιπέρι, λεμόνι και αλάτι δεν τρώγονταν. Δυστυχώς τα βιολογικά τρόφιμα είναι κατά κανόνα εξαιρετικά ποιο εύγευστα. Δυστυχώς γιατί είναι ακριβότερα.\nΓια επίλογο από την παραπομπή σου αντιγράφω.\nΜε τα φτωχά μου αγγλικά αυτό μεταφράζεται:\nΌρια: Οι έρευνες είναι ετερογενείς και περιορισμένου αριθμούς, ενώ ενδέχεται να ενυπάρχει σε αυτές το στοιχείο της προκατάληψης.\nΣυμπέρασμα. Η δημοσιευμένη βιβλιογραφία δεν διαθέτει ισχυρές αποδείξεις ότι οι βιολογικές τροφές είναι αξιοσημείωτα ποιο θρεπτικές από τις συμβατικές τροφές. Η κατανάλωση βιολογικών τροφίμων μπορεί να μειώνει τη έκθεση σε υπολείμματα φυτοφαρμάκων και των ανθεκτικών σε αντιβιοτικά βακτηρίων.\nΕξαιρετικό post, ωστόσο θα ήθελα να κάνω μερικές παρατηρήσεις:\n3)Στα οργανικά επιτρέπεται η χρήση πυρεθρίνων που αν και φυτικής προέλευσης δεν είναι απολύτως αθώες για τον άνθρωπο και το περιβάλλον\n6)Επίσης επιτρέπεται το θειάφι που αποτελεί πολύ καλό αντιμηκυτισιακό για τα φυτά\n9)Στην Ελλάδα έχουμε την τάση να τρώμε όλα τα κρέατα καρβουνιασμένα αλλά παραέξω και ειδικά σε αυτήν την πλευρά του ατλαντικού αν ζητήσεις να φάς το ribeye σου καλοξημένο παίζει και να σε εκτελέσουν\nΣυμφωνό με αυτά περί μακροβιότερων ερευνών, ωστόσο τέτοιες έρευνες με ασφαλή συμπεράσματα είναι εξαιρετικά δύσκολο να γίνουν ειδικά σε μια τέτοια περίπτωση που οι διαφορές μεταξύ τον γκρουπ το πιθανότερο να αγγίζαν τα όρια του στατιστικού λάθους και το randomization θα ήταν πολύ δύσκολο.\nΓια την φασολάδα που λες πρέπει να έπεσες θύμα μάλλον των εισαγόμενων Κινέζικων φασολιών(και εγώ την πάτησα και αγόρασα γίγαντες 3Α 6$ και μετά διάβασα στο σακουλάκι ότι ήταν Κινέζικης εισαγωγής και ξενέρωσα την ζωή μου, μετά σου λέει Ελληνικό προιόν). Έχω φάει νοστιμότατα Ελληνικά φασόλια μη οργανικά Ελληνικής προέλευσης. Αντίστοιχα εχω φάει πολλά οργανικά προιόντα εδώ στο Αμέρικα που ηταν τελείως άνοστα. Δεν ισχύει το ότι τα οργανικά είναι νοστιμότερα, απλά στην Ελλάδα πλέον έχουμε πολύ λιγότερους καλλιεργητές και πολύ περισσότερες εισαγωγές από προιόντα που 20 χρόνια πριν ήταν ανήκουστο να προέρχονται από εισαγωγές όπως π.χ. τα πορτοκάλια. Τα Ελληνικά προιόντα είναι συνήθως σαφώς ανώτερα, λόγω κλίματος εδάφους και ποικιλιών και ολο και περισσότεροι μικροκαλλιεργητές προτιμούν να πουλάνε τα προιόντα τους ως οργανικά αφού έτσι μπορούν να πετύχουν καλύτερες τιμές.\n3 Η χρήση φυσικών και όχι συνθετικών πυρεθρινών, αποτελεί την έσχατη λύση αν έχουμε μεγάλη προσβολή πχ. από δάκο. και δεν μπορέσουμε να τον περιορίσουμε με παγίδες, καλιεργητική φροντίδα ή ανταγωνιστές.\n6. Σωστά, αν και με την ελάχιστη δυνατή χρήση όπως και ο χαλκός σε πολύ πολύ σπανιότερες περιπτώσεις. Και αυτές οι επεμβάσεις που ορθά ανέφερες, όπως και τα φερόμενα μεσω του αέρα ή του υδατικού ορίζοντα συστατικά εξηγούν την εμφάνιση κάποιων καταλοίπων στις βιολογικές καλλιέργειες, που όπως αναφέρει η παραπομπή του εισαγωγικού κειμένου, καθιστούν τις βιολογικές καλλιέργειες μη μηδενικής περιεκτικότητας σε φυτοφάρμακα, αλλά ΣΑΦΩΣ ΧΑΜΗΛΟΤΕΡΗΣ ΠΕΡΙΕΚΤΙΚΟΤΗΤΑΣ των συμβατικών που είναι και το ζητούμενο.\n9. Το ανθυγιεινό μαγείρεμα των ζωικών τροφών, με χαμηλό χρόνο θέρμανσης, είναι κάτι που οι κρεατοφάγοι πρέπει να καταλάβουν ότι είναι λάθος, γιατί δεν προφυλάσσει από μικροβιακές προσβολές που μεταδίδονται από τα ζώα στον άνθρωπο. Η γευστική προτίμηση σε ατέντε κρέατα, δεν αφορά την συζήτηση σύγκρισης των συμβατικών και βιολογικών προϊόντων αλλά την ανθρώπινη ηλιθιότητα. Για την «φασολάδα», μάλλον πρέπει να επισημάνω κάνα δυο πράγματα….\nΗ έννοια της βιολογικής καλλιέργειας δεν περιορίζεται στις παρασιτοκτονίες και την λίπανση. Αναφέρεται στην επιλογή των κατάλληλων για κάθε περιοχή προϊόντων, στην χρήση ποικιλομορφίας γενετικού υλικού, στην περιορισμένη χρήση νερού, τις πρακτικές συγκομιδής και επεξεργασίας προϊόντος, και γενικότερα αντιβαίνει στις εντατικές καλλιέργειες μεγάλου μεγέθους, όχι γιατί είναι αδύνατη η χρήση βιολογικών τεχνικών σε αυτές τις περιπτώσεις, αλλά γιατί φαίνεται ότι είναι δύσκολο να γίνει κάτι τέτοιο με τα σημερινά μέσα. Άρα τα φασόλια Κίνας, αποτελούν μέτρο σύγκρισης, και δεν εξαιρούνται παρά μόνο οι καλλιεργητές έχουμε ενδείξεις ότι δεν σέβονται του κανόνες συμβατικής καλλιέργειας. Αλλά για να μην σε κουράζω άλλο ήταν Ελληνικά.\nΦυσικά έχω φάει και εγώ νόστιμα συμβατικά προϊόντα, όπως και άνοστα βιολογικά. Εκείνο που παρατήρησα, και γενικά συμφωνεί με τις παρατηρήσεις μου, τόσο τις προσωπικές, όσο και όλων των γνωστών μου, είναι ότι τα βιολογικά είναι κατά κανόνα, και όχι φυσικά πάντα, πιο εύγευστα. Άλλωστε είναι ένας βασικός λόγος που οι μη φανατικοί της βιολογικής καλλιέργειας τα προτιμούν. Τέλος η βιολογική και η συμβατική καλλιέργεια, δεν χαρακτηρίζονται από σχέσεις άσπρου – μαύρου, υπάρχουν πολλές γκρίζες διαβαθμίσεις.\nΈτσι μια εκτατική καλλιέργεια με συμβατικά μέσα, και με προσεκτικές καλλιεργητικές τεχνικές, μπορεί να έχει ορατές διαφορές από μια συμβατική εντατική καλλιέργεια, ιδίως όταν οι καλλιεργητές δεν τηρούν προσεκτικά τις ενδεδειγμένες καλλιεργητικές φροντίδες. Αντίστοιχα μια εντατικοποιημένη βιολογική καλλιέργεια που χρησιμοποιεί παρασιτοκτόνα για τον δάκο, για παράδειγμα, μπορεί να διαφέρει αισθητά από μια άλλη που πετυχαίνει το επιδιωκόμενο αποτέλεσμα με αερισμό, παγίδες και ανταγωνιστές. Άλλωστε και μόνο μια καλλιεργητική συμβατική τεχνική μπορεί να μειώσει ποιοτικά ένα προϊόν, όπως η χρήση υπερβολικής θερμοκρασίας κατά την ελαιοπαραγωγή. Τελικά, θα προτιμήσω τα ελεγχόμενα ή γνωστά βιολογικά προϊόντα έναντι των συμβατικών αν μου το επιτρέπει η τσέπη μου και η πρόσβαση σε αυτά, αλλά δεν θα πω όχι σε καλά ελεγχόμενα συμβατικά προϊόντα. Και αυτό από την μια για την γεύση και από την άλλη γιατί όπως λέει η μελέτη που παραπέμπει το εισαγωγικό κείμενο:\n«Συμπέρασμα. Η δημοσιευμένη βιβλιογραφία δεν διαθέτει ισχυρές αποδείξεις ότι οι βιολογικές τροφές είναι αξιοσημείωτα ποιο θρεπτικές από τις συμβατικές τροφές. Η κατανάλωση βιολογικών τροφίμων μπορεί να μειώνει τη έκθεση σε υπολείμματα φυτοφαρμάκων και των ανθεκτικών σε αντιβιοτικά βακτηρίων.»\nΣημ. έχω προσέξει να αναφέρομαι σε ομοειδή βιολογικά και συμβατικά προϊόντα. Γιατί αν ήταν να συγκρίνω το βιολογικό αναποφλοίωτο με το αποφλοιωμένο συμβατικό ρύζι, ή το βιολογικά σιτάρι ολικής με το συμβατικό λευκό, η διαφορά δεν θα ήταν συζητήσιμη αλλά κολοσιαία.\n3 & 6)Βασικά τόσο οι πυρεθρινες όσο και ο χαλκος/θειάφι χρησιμοποιούνται κατά κόρον και σε πολύ μεγαλύτερες ποσότητες από τα τεχνητά φυτοφάρμακα αφου απέχουν κάτι 10τιες σε αποτελεσματικότητα. Οι πυρεθρίνες είναι επίσης ΕΞΑΙΡΕΤΙΚΑ τοξικές για τις μέλισσες και τα ψάρια.\nΤο κακό με το θειάφι και τον χαλκό είναι πως έχουν μηδενική βιοδιάσπαση(αφού μιλάμε για μέταλλα και όχι ουσίες που μπορούν να διασπαστούν περαιτέρω) με αποτέλεσμα να έχεις ένα μολισμένο χωράφι που επιβαρύνεται περισσότερο κάθε χρόνο. Το θειάφι είναι σχετικά ασφαλές αλλά το overdose στον χαλκό είναι εξαιρετικά ευκολότερο\n9)Ε όχι και ανθυγιεινό και ηλίθιο το μαγείρεμα των τροφών σε λιγότερη από καρβουνιασμένη θερμοκρασία. Καταρχήν το μαγείρεμα σε υψηλές θερμοκρασίες καταστρέφει τα περισσότερα θρεπτικά συστατικά και δημιουργεί καρκινογόνες ουσίες. Ουσιαστικό πρόβλημα υπάρχει με το κοτόπουλο και το γουρούνι τα οποία έτσι και αλλιώς σερβίρονται πάντα καλομαγηρεμένα. Ετσι και αλλιώς τα περισσοτερα μικρόβια αναπτύσσονται στην επιφάνεια του κρέατος που ακόμα και rare είναι μαγειρεμένη. Προσωπικά ανελλιπώς καταναλώνω medium rare fillet mignons και σούσι και είμαι μια χαρά, εκείνος ο γύρος στην Θεσσαλονίκη ήταν που κόντεψε να με στείλει.\n3,6) Το κατά κόρον Αλέξανδρε ίσως να γίνεται στο δικό σου χωράφι. Εδώ δεν μιλάμε για τα καλλιεργητικά λάθη των συμβατικών ή βιολογικών καλλιεργειών. Υποθέτουμε ότι τηρούνται οι κανόνες ορθής καλλιέργειας. Ούτε μιλάμε για άλλα προβλήματα συνυφασμένα με την βιολογική ή συμβατική καλλιέργεια, όπως την σπατάλη υδατικών πόρων ή την μείωση της βιοποικιλότητας στις συμβατικές καλλιέργειες. Έτσι οι πυρερθίνες, ο χαλκός και το θειάφι, οφείλεις να θεωρήσεις ότι χρησιμοποιούνται σε ελάχιστες ποσόττητες, και η αντιμετώπιση των προσβολών γίνεται με ποιο βιολογικές λύσεις. Επί πλέον από όσο ξέρω τόσο το θειάφι όσο και ο χαλκός δεν περνάνε τόσο εύκολα στην τροφική αλυσίδα, σε αντίθεση με τα φυτοφάρμακα που είναι συχνά φτιαγμένα να δυειθούνται από την εξωτερική στοιβάδα των φυτικών ιστών.\nΑν πάντως θες να μιλήσουμε για μη ορθές καλιεργητικές πρακτικές, μάλλον θα πρέπει να απορρίψουμε τις συμβατικές καλλιέργειες σαν πλέον επιβλαβείς. Κάτι που έχω αποφύγει να κάνω μέχρι τώρα.\n9) Όπως θα πρέπει να ξέρεις τα φυτικά και τα ζωικά κύτταρα χαρακτηρίζονται από μια βασική διαφορά. Τα μεν έχουν κυτταρικά τοιχώματα, και τα δε κυτταρικές μεμβράνες. Αυτό αποτελεί βασικό παράγοντα που καθορίζει και τις προσβολές που δέχονται οι διάφοροι οργανισμοί. Σαν συνέπεια έχουμε το γεγονός ότι οι παθογόνοι οργανισμοί που προσβάλουν τον άνθρωπο ενδημούν στις ζωικές τροφές. Έτσι συνιστάται το μαγείρεμα τους σε υψηλές θερμοκρασίες και για ικανό χρόνο, (που καθορίζεται ανάλογα και με το τρόφιμο) ώστε να σκοτώνονται τα περισσότερα αν όχι όλα τα παθογόνα. Φυσικά αυτό δεν σημαίνει καρβούνιασμα. Για αυτό και η υψηλή θέρμανση δεν καθιστά τα τρόφιμα καρκινογόνα, με εξαίρεση τα καπνιστά…. Το ψήσιμο σε θράκα, όσο και να νοστιμίζει τα φαγητά, απελευθερώνει ορισμένες καρκινογόνες ουσίες, για αυτο και η χρήση του πρέπει να είναι πολύ περιορισμένη.\nΤι να κάνουμε έτσι είναι η φύση των πραγμάτων…..\nΟ χαλκός περνάει ευκολότατα στην τροφική αλυσίδα, είναι τοξικός σε ποσότητα μικρογραμμαρίων και το χειρότερο είναι πως δεν βιοαποδομείται ποτέ. Τουτέστιν κάθε χρόνο που ψεκάζει κάποιος το χωράφι του με χαλκό προσθέτει όλο και περισσότερο χαλκό, που συσσωρεύεται στο έδαφος και περνάει στις τροφές . Επίσης με την πάροδο του χρόνου σε μεγάλες συγκεντρώσεις γίνεται τοξικός τόσο για την πανίδα όσο και την χλωρίδα.\n» Έτσι οι πυρερθίνες, ο χαλκός και το θειάφι, οφείλεις να θεωρήσεις ότι\nχρησιμοποιούνται σε ελάχιστες ποσόττητες, και η αντιμετώπιση των\nπροσβολών γίνεται με ποιο βιολογικές λύσεις.»\nΜε την ίδια λογική οφείλω να θεωρήσω ότι και οι «συμβατικοί» αγρότες ακολουθούν πάντα ορθές πρακτικές και ακολουθουν τους χρόνους ψεκασμού πρν την συγκομιδή, δεν προβένουν σε κατάχρηση, προτιμούν μη τοξικά για τις μέλισσες φυτοφάρμακα κατά την ανθοφορία κτλ. Δυστηχώς ούτε το ένα ούτε το άλλο συμβαίνει και δεν είμαι έτοιμος να δεχτώ ότι οι οργανικοί καλλιεργητές είναι πάντα οι πιο ευσυνήδειτοι/ενημερωμένοι σε σχέση με τους παραδοσιακούς αγρότες. Θα μπορούσα να το δεχτώ αν τα οργανικά πωλούνταν σε τιμές παραπλήσιες των κανονικών αλλά όταν μιλάμε για τιμές 2-3 φορές παραπάνω δεν μπορώ παρά να έχω αμφιβολίες για τα κίνητρα.\nΌπως και να χει δεν προσπαθώ να αποδείξω ότι τα οργανικά είναι χειρότερα από τα κανονικά. Το θέμα είναι πως το 99+% του πληθυσμού πιστεύει πως τα οργανικά είναι ΠΑΝΤΑ καλύτερα γιατί δεν περιέχουν καθόλου φυτοφάρμακα, είναι πιο θρεπτικά, πιο ασφαλή,φιλικότερα στο περιβάλλον. Ε, αυτό είναι μύθος και πρέπει να καταρριφθεί.\necoli, υπαρχει και στα φρουτα -λαχανικα, αρα πρεπει να προσεχεις λιγο αν οχι εσυ παιδια και μωρα που μπορει να εχεις σπιτι σου.\nΕυχαριστώ για την πληροφόρηση. Αλλά συμπτωματικά το ξέρω. Η διαφορά είναι ότι το ecoli από όσο γνωρίζω δεν ενδημεί στους φυτικούς οργανισμούς, μια και προσβάλει κυτταρικές μεμβράνες και όχι κυτταρικά τοιχώματα. Οπότε η παρουσία του υπό κανονικές συνθήκες περιορίζεται στην επιφάνεια των φυτικών προϊόντων. Ένα καλό πλύσιμο είναι κανόνας για τις δυτικές κοινωνίες που διαθέτουν επάρκεια νερού….\nΑλλά από εκεί και πέρα, δεν ξέρω γιατί το επισημαίνεις στα πλαίσια της κουβέντας. Έχεις κανένα στοιχείο ότι συναντάται συχνότερα (στο σώμα και όχι στην επιφάνεια,) στα βιολογικά φυτικά τρόφιμα από όσο στα συμβατικά; Αν να να το ξέρω να προσέχω…..\nΤα οργανικα λαχανικά εχουν μεγαλύτερη πιθανότητα επιμολυνσης απο παθογονα βακτηρίδια κυριως λογω οτι χρησιμοποιειται πολυ περρισοτερη κοπρια ως λιπασμα.Το πλύσιμο ναι μεν βελτιώνει την κατάσταση αλλα δεν εξαλείφει τις πιθανότητες μόλυνσης στον ιδιο βαθμο οπως το εντατικο μαγειρεμα. Κώννος\nΕντάξει, το επιχείρημα των επιτρεπτών ορίων, σχετικά με τα φυτοφάρμακα, θα το χαρακτήριζα (ήπια) αστείο 🙂 Με το χέρι στην καρδιά, κύριε/α greek skeptic, αν σας έδινα μία ντοματούλα από το αψέκαστο περιβολάκι μου και μία από ένα θερμοκήπιο της Κρήτης, ποια θα δίνατε στο παιδάκι σας να φάει; Καλή σας ημέρα 🙂\nΞέρεις ότι φυτοφάρμακα είναι ανιχνεύσιμα και στα οργανικά-για την ακρίβεια 1% περίπου των οργανικών περιέχει φυτοφάρμακα σε μεγαλύτερα από τα επιτρεπτά όρια) όπως και ότι υπάρχουν οργανικά φυτοφάρμακα που χρησιμοποιούνται αβερτα στις οργανικές καλλιέργειες με εξισού σημαντικές βλάπτικες συνέπειες για το περιβάλλον και τον άνθρωπο έτσι;\nΜάλλον δεν έχεις διαβάσει προσεκτικά τα προηγούμενα.\nOnly 3 of the human studies examined clinical outcomes, finding no significant differences between populations by food type for allergic outcomes (eczema, wheeze,\nΕπίσης θα ήθελα να εξηγήσεις που είδες ότι τα οργανικά φυτοφάρμακα σύμφωνα με τις καλιεργητικές βιολογικές πρακτικές, χρησιμοποιούνται «αβέρτα»….\nΣυμβαίνει να γνωρίζω ότι σύμφωνα με τις ισχύουσες καλιεργητικές πρακτικές της βιολογικής καλλιέργειας, ισχύει ακριβώς το αντίθετο. Alexander Nikolaidis\nΤι ακριβως δεν διαβασα σωστα; Ανεφερα οτι φυτοφαρμακα ειναι ανιχνευσιμα και στα οργανικά-οκ σε λιγο λιγοτερη συχνοτητα απο τα κανονικα αλλα απο αυτό μεχρι το μηδεν φυτοφάρμακα vs τιγκα φυτοφαρμακα που φαντάζεται ο τρομαγμενος γονιός που ακριβοπληρωνει το οργανικό πορτοκαλί για τον κανακαρη του υπάρχει μια Α απόσταση.\nΟσων αφορά τις «ορθές πρακτικές», σαν πρωην γυιος αγροτη θα μου επιτρεψετρ να καγχασω. Δεν αναφερωμε εναντιον σας φυσικα, απο τα γραφόμενα σας θαρρω πως οντως αγαπατε αυτο που κάνετε και ειστε ευσηνιδητος, αλλά επαναλαμβανω, αμφιβαλλω κατα πολύ λογο πειρας οτι ο μεσος αγροτης, οργανικος η μη ενδιαφέρεται πολυ για θεωρητικες ορθες πρακτικες, το περιβαλλον κτλ.\nΑς δουμε π.χ. τι λεει η peta για τους αγαπητους οργανικους κτηνοτροφους:http://www.peta.org/issues/animals-used-for-food/free-range-organic-meat-myth/\n«Τα περισότερα οργανικα λαχανικα και φρουτα ειναι σαφως καλύτερα και περιεκτικότερα σε θρεπτικες ουσίες διοτι απο αυτά μπορεις αφοβα να φας και τη φλούδα [σε οσα τρωγεται] η οποία εχει πολλες θρεπτικες ουσιες συγκεντρωμενες.»\nΤουλάχιστον αυτό ξερω εδω και χρόνια ως το κυρίως επιχειρημα υπερ των οργανικών/βιολογικών/whatever.\nμύθος ή όχι, ότι τα «οργανικά» ή\n«βιολογικής γεωργίας» κλπ κλπ, τρόφιμα υπερτερούν αυτών της\nσυμβατικής γεωργίας, θα μπορούσε να χαρακτηριστεί «ταξική διατροφή»,\nοι έχοντες και κατέχοντες τη δυνατότητα να πληρωνούν την σημαντικά αυξημένη\nτιμή τους, να έχουν μεγαλύτερο προσδόκιμο ζωής από τους κοινούς θνητούς!\nη φλούδα τρώγεται άφοβα και στα «ψεκασμένα», αν\nτηρούνται οι χρόνοι αναμονής, που δεν είμαι σίγουρος για τα εγχώριας\nκατανάλωσης, για τα εξαγόμενα γίνονται έλεγχοι, για να μη συλληφθούμε στο\nεξωτερικό κλέπτοντες οπώρας !\nΠροσωπικά ψεκασμένα ή οχι, ενα καλό πλυσιματακι, και τσομπ τσομπ μαζι με τη φλούδα.\nΘα ηθελα ομως παρα πολύ να μπορούσα να φαω ενα μηλο χωρις να χρειαστει να το πλύνω, σταφύλια χωρις να χρειαστει να τα μουλιασω, και χωρις να φοβαμαι μη φαω δηλητηρια….\nΕπισης το οργανικο γάλα βρεθηκε να εχει ιδια θρεπτικα συστατικά και ιδιες συγκεντρωσεις αντιβιοτικών (μηδέν) με το υψηλής παστεριωσης μη οργανικό γαλα. Τα αντιβιοτικα στις αγελαδες παρέχονται μονο οταν είναι αρρωστες και οι αρρωστες αγελάδες πηγαίνουν σε αναρρωτηριο οπου δεν αρμεγονται μεχρι να γίνουν καλα.\nEinai sxetiko… Stin Ameriki epidi tis exoun klismenes san tis kotes, tous dinoun proliptika Antiviotika gia na min arostisoun… Megalo provlima ekei…\nΔεν υπάρχει κανένα αντιβιοτικό αποδεκτό για χρήση σε γαλακτοπαραγωγικές αγελάδες και το επιτρεπόμενο όριο αντιβιωτικών στο γαλα είναι μηδέν. Μιλάω για Αμερική πάντα από όπου και γράφω.\nΕν μέρει σωστό, ως χώρα είμαστε ελλειμματικοί στο γάλα λόγω των ποσοστώσεων που μας επέβαλε η ΕΕ και, αν δεν υπήρχαν μηχανισμοί ελέγχου, το γάλα από τις αγελάδες που υφίστανται θεραπευτική αγωγή θα έφτανε στο πιάτο μας.\nΟ κτηνοτρόφος αν είναι σίγουρος ότι δε θα «πιαστεί» θα το στείλει στη\nβιομηχανία. Για το λόγο αυτό οι γαλακτοβιομηχανίες, στα πλαίσια του συστήματος ασφάλειας και ποιότητας ISO 22000 / HACCP που υποχρεωτικά εφαρμόζουν κάνουν έλεγχο για παρουσία αντιβιοτικών στη δεξαμενή του κτηνοτρόφου πριν παραλάβουν το γάλα με το βυτίο (ταχεία μέθοδο με χρωματικό stick) και πιο λεπτομερή έλεγχο στο χημείο της επιχείρησης, πριν το βυτίο ξεφορτώσει το γάλα στο σιλό της επιχείρησης.\nΕπίσης κάνουν έλεγχο και για προσθήκη νερού (νοθεία)\nΌσο για τα θρεπτικά συστατικά, όντως είναι ακριβώς τα ίδια στο γάλα είτε «οργανικό» είτε γουατέβερ !\nΣυμφωνό με αυτά που λες, πάντως με την ίδια λογική ο Ελληνας αγρότης οργανικών ντομάτων θα μπορούσε να χρησιμοποιεί π.χ. νιτρικό αμμώνιο (ασφαλέστατο αλλά χημικό) που είναι πρακτικά αδύνατο να διαπιστωθεί η χρήση του στο τελικό προιόν και να ισχυρίζεται ότι πουλάει οργανικά.\nΟκτώβριος 2016 (43)\nΠρόσφατα άρθρα\t12 Έλληνες φοιτητές εκτέλεσε ο Κιμ Γιονγκ Ουν για κατασκοπεία. – Καταρρίπτεται


Εργατικό Κέντρο Ρόδου: Μαζική Συγκέντρωση Ενάντια στο Νομοσχέδιο-Κόλαφο(φωτο)\nΜε μεγάλη συμμετοχή από τους εργαζόμενους και από τα σωματεία της δύναμης του Ε.Κ.Ρ πραγματοποιήθηκε η απεργιακή συγκέντρωση στο Ε.Κ.Ρ στα πλαίσια της 24ωρης απεργίας που κήρυξε η Γ.Σ.Ε.Ε – Α.Δ.Ε.Δ.Υ για την ψήφιση του νέου εργασιακού νομοσχεδίου, το οποίο αποτελεί κόλαφο για τα εργασιακά δικαιώματα.\nΟι εργαζόμενοι μαζικά μέσα από την ομιλία του Προέδρου του Ε.Κ.Ρ, Εγγλέζου Παναγιώτη, ζήτησαν από την Κυβέρνηση να μην φτωχοποιήσει ακόμα περισσότερο τους εργαζόμενους, να υιοθετήσει και να κάνει αποδεκτές τις θέσεις και τις προτάσεις της Γ.Σ.Ε.Ε.\nΠροστασία και θωράκιση του 8ωρου και αποτροπή καταστρατήγησής του μέσω διευθέτησης με ατομική συμφωνία.\nΠροστασία της θέσης εργασίας και του δικαιώματος απασχόλησης σε περίπτωση άκυρης απόλυσης. Κατοχύρωση των επαγγελματικών ειδικοτήτων και αυστηρές κυρώσεις για ψευδείς εργοδοτικές καταχωρήσεις.\nΚατοχύρωση του δικαιώματος αποσύνδεσης και ενίσχυση του ρυθμιστικού πλαισίου για την τηλεργασία στη βάση της πρότασης της Γ.Σ.Ε.Ε.\nΕνίσχυση και θωράκιση του Σώματος Επιθεώρησης Εργασίας υπό την εποπτεία, τον έλεγχο και την ευθύνη του Υπουργείου Εργασίας. Απρόσκοπτη πρόσβαση των εργαζομένων σε Επιθεωρήσεις Εργασίας σε όλη την επικράτεια. Αυστηροποίηση των ελέγχων και των προστίμων της αδήλωτης εργασίας και των (υπ)εργολάβων.\nΚαμιά κωδικοποίηση της εργατικής νομοθεσίας, χωρίς την προηγούμενη κατάργηση των απορρυθμιστικών διατάξεων.\nΚατώτατο μισθό και ημερομίσθιο με ελεύθερες συλλογικές διαπραγματεύσεις, καθολικό για όλους τους εργαζόμενους χωρίς εξαιρέσεις. Κατάργηση των απορρυθμιστικών παρεμβάσεων στο Ν.1876/1990 και άμεση επανεκκίνηση χωρίς εμπόδια στη διαδικασία επέκτασης των Σ.Σ.Ε\nΑποκατάσταση της πρόσβασης στη μονομερή Διαιτησία και καμία παρέμβαση στο ρόλο του Ο.ΜΕ.Δ ως ανεξάρτητου φορέα παροχής ποιοτικών υπηρεσιών Μεσολάβησης και Διαιτησίας για τις συλλογικές διαπραγματεύσεις.\nΑποτελεσματική προστασία της αξιοπρέπειας, της υγείας και της ασφάλειας των εργαζομένων, σωματικής και ψυχικής, ανεξάρτητα από τον τομέα όπου παρέχεται η εργασία και το είδος της σύμβασης ή της σχέσης εργασίας.\nΚανονισμό Εργασίας σε όλες τις επιχειρήσεις με υποχρεωτικό περιεχόμενο, τη ρύθμιση ζητημάτων προστασίας της υγείας και της ασφάλειας των εργαζομένων και μέτρων αυστηρής αντιμετώπισης των περιστατικών βίας και παρενόχλησης.\nΕνίσχυση της ήδη θεσμοθετημένης προστασίας της μητρότητας, ως προς τους όρους εργασίας, την υγεία και την ασφάλεια των (υποψηφίων) εργαζομένων μητέρων ανεξάρτητα από τον τομέα απασχόλησής τους και τη μορφή της εργασίας τους.\nΔιαφάνεια στο σύστημα «ΕΡΓΑΝΗ» των στοιχείων όλων των γονικών αδειών.\nΕλεύθερη συνδικαλιστική δράση χωρίς κρατικό και εργοδοτικό παρεμβατισμό. Ενίσχυση της συλλογικής αυτονομίας, της απεργίας και των εκλεγμένων εκπροσώπων των εργαζομένων. Κατάργηση των περιοριστικών παρεμβάσεων στο συνδικαλιστικό νόμο 1264/1982 και αυστηρές κυρώσεις στους εργοδότες που παρεμποδίζουν τη συνδικαλιστική δράση.\nΔημόσιο και καθολικό ισχυρό σύστημα υγείας – πρόσβαση όλων σε ποιοτικές δημόσιες υπηρεσίες υγείας, πρόνοιας και ιατροφαρμακευτικής περίθαλψης. Άμεση αποκατάσταση για την αντιμετώπιση της πανδημίας των κενών υγείας και ασφάλειας εργαζομένων και γενικού πληθυσμού και αυστηρά μέτρα πρόληψης στους χώρους εργασίας.\nΔημόσιο και δίκαιο σύστημα κοινωνικής ασφάλισης με εγγυημένες συντάξεις και παροχές. Βελτίωση του οργανωτικο-λειτουργικού επιπέδου του Ε.Φ.Κ.Α και του Ε.Ο.Π.Υ.Υ για την έγκαιρη και αποτελεσματική εξυπηρέτηση των ασφαλισμένων συνταξιούχων. Σύσταση Εθνικού Επαγγελματικού Ταμείου.\nΑποτροπή αποβιομηχάνισης ιδιωτικοποιήσεων – εκποιήσεων εθνικού πλούτου και θωράκιση του δημοσίου χαρακτήρα των επιχειρήσεων παροχής αγαθών και υπηρεσιών κοινής ωφέλειας και στρατηγικής σημασίας.\nΜείωση τιμολογίων κοινωφελών υπηρεσιών – έμπρακτη πάταξη μονοπωλίων και ακρίβειας στα καταναλωτικά αγαθά. Μόνιμη και αποτελεσματική προστασία της πρώτης κατοικίας.\nΠέρα από το γενικό πλαίσιο διεκδίκησης ζητάμε για την περιοχή μας:\nΆμεση στήριξη των αμειβομένων οδηγών ταξί\nΣτήριξη των επαγγελματιών μουσικών και όσους εργαζόμενους πλήττονται από τους περιορισμούς στην εστίαση\nΤην αποκατάσταση της αδικίας όσον αφορά τις προσλήψεις μόνιμου προσωπικού στη Δ.Ε.Η με την επαναφορά του κριτηρίου της εντοπιότητας ως πρωταρχικού όρου και όχι ως τελευταία επιλογή\nΤην άμεση πρόσληψη όλων των εποχικών απασχολουμένων στις επιχειρήσεις τους\nΆμεση λύση στην επαναλειτουργία της ΕΤΑΙ.ΠΡΟ.ΦΥ.ΚΑ σύμφωνα με τον αρχικό σχεδιασμό της Εταιρείας\nΆμεση στελέχωση με το απαιτούμενο προσωπικό τόσο του Γενικού Νοσοκομείου όσο των Κέντρων Υγείας\nΝα σταματήσει ο εκφοβισμός και η τρομοκρατία που ασκείται στους εργαζόμενους από διευθυντές και προϊσταμένους στα ξενοδοχεία.\nΜΕ ΕΞΑΘΛΙΩΜΕΝΟΥΣ ΕΡΓΑΖΟΜΕΝΟΥΣ ΑΝΑΠΤΥΞΗ ΔΕΝ ΓΙΝΕΤΑΙ!!\nΟΛΟΙ ΜΑΖΙ ΘΑ ΤΑ ΚΑΤΑΦΕΡΟΥΜΕ!!\nΣτη συγκέντρωση χαιρετισμό απήυθυναν ο κ. Μουτσάκης Κων/νος από το Νομαρχιακό Τμήμα της Α.Δ.Ε.Δ.Υ, ο κ. Μπακίρης Φώτιος, Πρόεδρος του Συλλόγου Μονίμων Υπαλλήλων του Δήμου Ρόδου και ο κ. Ντέτας Γεώργιος, Πρόεδρος του Συλλόγου Εκπαιδευτικών της Ά/βάθμιας Εκπαίδευσης.\nΤην απεργιακή συγκέντρωση στήριξαν τα σωματεία-μέλη του Ε.Κ.Ρ\nΣωματείο Αμειβομένων Οδηγών Ταξί Ρόδου\nΣωματείο Εργαζομένων σε Εγκαταστάσεις Πετρελαιοειδών και Ανεφοδιασμού Αεροσκαφών «Μόλυβδος»\nΣωματείο Οδηγών Τουριστικών Λεωφορείων Ρόδου «Ο Κολοσσός»\nΣωματείο Οικοδόμων και Συναφών Επαγγελμάτων Ρόδου\nΣωματείο Εργαζομένων στη Δ.Ε.Η Α.Ε «ΖΕΥΣ»\nΣωματείο Οδηγών και Λοιπών Βιομ/ων Έτοιμου Σκυροδέματος Εκτ/σης Τεχν/κων Έργων και Συναφών Έργων Χειρ/των και Βοηθών Χειρ/των Μηχανημάτων Πάσης Φύσεως\nΣωματείο Εργαζομένων σε Εταιρίες κτλ Νομικά Πρόσωπα Πρόληψης Φυσικών Καταστροφών και Προστασίας Περιβάλλοντος (ΕΤΑΙ.ΠΡΟ.ΦΥ.ΚΑ)\nΣυνδικάτο Εργαζομένων στις Δημοτικές Επιχειρήσεις Συγκοινωνιών και στα Αστικά-Υπεραστικά Κ.Τ.Ε.Λ Ν. Δωδεκανήσου (Πρώην Σωματείο Εργαζομένων «ΡΟΔΑ»)\nΣωματείο Εργατοϋπαλληλικού και Επιστημονικού Προσωπικού Δ.Ε.Υ.Α.Ρόδου\nΣύλλογος Ιδιωτικών Υπαλλήλων «Η ΕΝΩΣΗ»\nΣωματείο Ξενοδοχοϋπαλλήλων Ρόδου\nΣωματείο Εργαζομένων Γενικής Κλινικής Δωδεκανήσου Euromedica\nΣωματείο Εργατ/των και Υπαλλήλων Οινοποιίας ΚΑΙΡ Α.Ε\nΣωματείο Φορτωεκφορτωτών Λιμένος Ρόδου\nΣωματείο Εργαζομένων στις Αγροτικές και Συνεταιριστικές Οργανώσεις και Εταιρίες Δωδεκανήσου\nΈνωση Τεχνιτών Δ.Ε.Η Παράρτημα Νότιας Δωδεκανήσου\nΣύλλογος Υπαλλήλων Εθνικής Τράπεζας Ελλάδος\nΣωματείο Εργαζομένων Καζίνο Ρόδου\nΕπίσης την απεργία στήριξαν τα σωματεία των Σωμάτων Ασφαλείας.


Τη διεξαγωγή έρευνας για το αν ασκήθηκε υπέρμετρη βία από την Αστυνομία στα επεισόδια, ζητά ο Αρχηγός\n14 Φεβρουαρίου 2021 - 09:53\nΤελευταία Ενημέρωση: 14 Φεβρουαρίου 2021 - 10:29\nΤη διεξαγωγή έρευνας για να διαπιστωθεί, εάν μέλη της Αστυνομίας άσκησαν υπέρμετρη ή δυσανάλογη βία, κατά τη διάρκεια των επεισοδίων που σημειώθηκαν χθες στην εκδήλωση διαμαρτυρίας πολιτών στο κέντρο της Λευκωσίας, θα ζητήσει ο Αρχηγός της Δύναμης Στέλιος Παπαθεοδώρου.\nΓια τον σκοπό αυτό αυτό, ο Αρχηγός της Αστυνομίας θα αποστείλει εντός της ημέρας επιστολή στον πρόεδρο της Ανεξάρτητης Αρχής Διερεύνησης Ισχυρισμών και Παραπόνων κατά της Αστυνομίας.\nΣε ανακοίνωση, η Αστυνομία επισημαίνει πως η έρευνα από την αρχή διερεύνησης παραπόνων κατά της αστυνομίας, θα διασφαλίσει την αντικειμενική και αμερόληπτη εξέταση του θέματος.\nΗ χθεσινή εκδήλωση διαμαρτυρίας υπό το σύνθημα "ως δαμέ ", σημαδεύτηκε από σοβαρά επεισόδια ανάμεσα σε αστυνομικούς και διαδηλωτές.\nΟι διαμαρτυρόμενοι φώναζαν συνθήματα κατά του κρατικού αυταρχισμού και της διαφθοράς, της φίμωσης της αντίθετης άποψης και της αποτυχημένης διαχείρισης της πανδημίας. Η Αστυνομία προχώρησε στη σύλληψη έντεκα ατόμων για αδικήματα οχλαγωγίας, παράνομης συνάθροισης και δημόσιας εξύβρισης.


Βασίλης Φεύγας: H κυβέρνηση στηρίζει τους εργαζόμενους και τις ελληνικές επιχειρήσεις! - AgrinioSite\n4 Μαΐου, 2020 245 No comment\n«Βρισκόμαστε αντιμέτωποι με μια παγκόσμια και πρωτόγνωρη υγειονομική κρίση, οι συνέπειες της οποίας αγγίζουν πολλούς τομείς της παραγωγικής δραστηριότητας, σε διεθνές επίπεδο” ανέφερε ο κ. Φεύγας. Στη συνέχεια της συνέντευξής του επεσήμανε ότι: “Το μέγεθος της ύφεσης δεν μπορεί να προσδιοριστεί αυτή τη στιγμή. Τα διεθνή προβλήματα απαιτούν διεθνείς λύσεις και σε αυτή την κατεύθυνση θα πρέπει να συμβάλει η Ευρωπαϊκή Ένωση. Έγιναν κάποια θετικά βήματα αλλά μένουν να γίνουν μεγαλύτερα που θα εξασφαλίσουν την βιωσιμότητα των θέσεων εργασίας και της παραγωγικής δραστηριότητας σε ευρωπαϊκό επίπεδο. Αυτός άλλωστε είναι και ο στόχος της ελληνικής κυβέρνησης!”\nΑναφερόμενος στην αντιμετώπιση της πανδημίας ο κ. Φεύγας τόνισε ότι: “Από την πρώτη στιγμή η κυβέρνηση έθεσε σε προτεραιότητα την υγεία και την ασφάλεια των Ελλήνων, οι οποίοι στη συντριπτική τους πλειοψηφία επέδειξαν ωριμότητα και πειθαρχία με αποτέλεσμα η Ελλάδα σήμερα να αποτελεί παγκόσμιο παράδειγμα και τα διεθνή μέσα ενημέρωσης να αναφέρονται διαρκώς στο επίτευγμα της πατρίδας μας. Αξίζει ένα μεγάλο ευχαριστώ στους πολίτες και σε όσους βρέθηκαν στην πρώτη γραμμή αντιμετώπισης της πανδημίας. Τώρα εισερχόμαστε σε μια νέα φάση: Από το Μένουμε Σπίτι, στο Μένουμε Ασφαλείς. Για να συνεχισουμε να αποτελούμε το παγκόσμιο παράδειγμα θα πρέπει να συνεχίσουμε να τηρούμε τις οδηγίες των ειδικών και να συνεχίσουμε να εμπιστευόμαστε την Ελληνική Πολιτεία.”\nΚι άλλος νεκρός από κορωνοϊό στην Ελλάδα-Στα 145 τα θύματα\nΗ λειτουργία των Τακτικών χειρουργείων στο νοσοκομείο Μεσολογγίου θα ξεκινήσει από 11 Μαϊου\nΣυνάντηση του Δημάρχου Ι.Π. Μεσολογγίου με τον Αρχιεπίσκοπο Αθηνών και Πάσης Ελλάδος\nΑγρίνιο: Τοποθετούνται ειδικοί κάδοι για συγκέντρωση μολυσματικού ιατρικού υλικού που σχετίζεται με Covid-19


ΕΛΛΗΝΙΚΟ ΒΗΜΑ: ΑΠΟΚΑΛΥΠΤΟΥΜΕ ΤΟ ΙΔΙΟΧΕΙΡΟ ΣΗΜΕΙΩΜΑ ΤΟΥ ΣΥΝΤΑΞΙΟΥΧΟΥ ΠΟΥ ΑΥΤΟΚΤΟΝΗΣΕ ΤΟ ΠΡΩΙ ΣΤΗΝ ΠΛΑΤΕΙΑ ΣΥΝΤΑΓΜΑΤΟΣ!\nΑΠΟΚΑΛΥΠΤΟΥΜΕ ΤΟ ΙΔΙΟΧΕΙΡΟ ΣΗΜΕΙΩΜΑ ΤΟΥ ΣΥΝΤΑΞΙΟΥΧΟΥ ΠΟΥ ΑΥΤΟΚΤΟΝΗΣΕ ΤΟ ΠΡΩΙ ΣΤΗΝ ΠΛΑΤΕΙΑ ΣΥΝΤΑΓΜΑΤΟΣ!\nΣΥΓΚΛΟΝΙΣΤΙΚΟ! ΑΠΟΚΑΛΥΠΤΟΥΜΕ ΤΟ ΙΔΙΟΧΕΙΡΟ ΣΗΜΕΙΩΜΑ ΤΟΥ ΣΥΝΤΑΞΙΟΥΧΟΥ !!!!!\nAπό το : ΧωνίΕίστε ηθικοί αυτουργοί κύριοι. Από το ιδιόχειρο σημείωμα που άφησε ο άνθρωπος που σήμερα το πρωί αυτοκτόνησε στην πλατεία Συντάγματος, θα καταλάβετε ότι δεν πήρε την απόφασή του εξαιτίας ενός προσωπικού του προβλήματος ή εξαιτίας “άλλων... λόγων υγείας” που υπαινίσσονταν σήμερα το πρωί οι παπαγάλοι σας στα ΜΜΕ. Αυτό που οδήγησε τον άνθρωπο στην απόφασή του είναι η “κατοχική κυβέρνηση Τσολάκογλου” που του στέρησε τη δυνατότητα να έχει ένα αξιοπρεπές τέλος. Βλέπετε... δεν άντεχε να ψάχνει στα σκουπίδια για την τροφή του. Βλέπετε... κάποιοι έχουν αξιοπρέπεια. Τους κλέψατε τα λεφτά από τα ταμεία. Τους ληστεύετε καθημερινά και τους οδηγείτε στα σκουπίδια... Γιατί νομίζετε ότι ο λαός δεν θα αντιδράσει; Η κατοχική κυβέρνηση Τσολάκογλου είναι ηθικός αυτουργός. Και όλοι οι συνεργάτες τους επίσης. Κόμματα και ΜΜΕ που παπαγαλίζετε το δόγμα της απόλυτης εξαθλίωσης ενός λαού για να κερδίσουν τα αφεντικά σας. Οι αυτοκτονίες έχουν πολλαπλασιαστεί. Τα κροκοδείλια δάκρυά σας σήμερα μέσα στο κοινοβούλιο, κρατήστε τα για τον εαυτό σας.


le poisson rouge: Δεκεμβρίου 2012\nΚι η μοναξιά...\nΜετράω αντίστροφα το χρόνο που μου χάρισες\nκι αναπολώ τις μνήμες μου με μνήμες…\nΧαμένος στης ημέρας την ασάφεια,\nδε θες ν’ αγγίξεις τις ντροπές σου, τις ενοχές σου.\nΠαραιτημένος κι έρημος,\nστοιχίζεις τις βροχές σου μες στο χρόνο,\nτις λύπες σου όλες διαλύεις μες στην άλμη.\nΤα βήματά σου κρύβουν μυστικά, τα γόνατά σου\nλυγίζουνε με θόρυβο.\nΤης απουσίας ψίθυροι τα χέρια σου\nτραβούν γραμμές σε νοητούς καμβάδες.\nΟυρλιάζεις το ποτέ σου και το αύριο\nσαν να ’ναι το αύριο πληγή και το ποτέ σου ελπίδα.\n−λέξη φρικτή κι ανάξια να προφέρεται,\nτη ζει κανείς και τη φοβάται−,\n…κι η μοναξιά γίνεται επαίτης των στιγμών που έζησες,\nενώ το χρώμα απ’ τα μάτια σου ταξίδι σύντομο στα παιδικά μου χρόνια.\nΦωνές του χθες εκλιπαρούνε για συγχώρεση,\nσκιές που μοιάζουν με μικρές αναχωρήσεις\nφυγές κι αναβολές που διαρκούν όσο μια τύψη\nκι ένα κλειδί που κάποτε έκρυψες στον κήπο,\nστα βάθη της ψυχής σου τώρα χάθηκε.\nΑναρτήθηκε από lepoissonrouge στις 11:37 π.μ. 1 σχόλιο:\nΣΤΟ ΔΡΟΜΟ (μονόπρακτο)\nΓ2: Δεν ήταν καλό το γλυκό.\nΓ2: Το γλυκό που φτιάξατε δεν ήταν καλό. Ίσως αν δε βάζατε τόσο πολλή ζάχαρη.\nΓ1: Δεν καταλαβαίνω τι λέτε.\nΓ2: Ακολούθησα πιστά τη συνταγή σας. Θεωρώ ότι τα δύο φλιτζάνια ζάχαρης ήταν κάπως υπερβολικά, δε νομίζετε;\nΓ1: Και πώς ξέρετε εσείς για το γλυκό που έφτιαξα;\nΓ2: Και το μέλι. Θα μπορούσατε να μην είχατε βάλει το μέλι.\nΓ1: Σας έκανα μία ερώτηση.\nΓ2: Απλώς ξέρω. Αλλά το γλυκό ήταν σκέτη αποτυχία. Να προσέξετε τη δοσολογία την επόμενη φορά.\nΓ1: Σταθείτε μια στιγμή. Με γνωρίζετε;\nΓ2: Όχι. Σας βλέπω πρώτη φορά. Από κοντά. Σας έχω δει σε φωτογραφίες όμως. Στις φωτογραφίες φαίνεστε πιο… ζωντανή.\nΓ1: Τι θέλετε να πείτε; Πού βρήκατε δικές μου φωτογραφίες;\nΓ2: Ας μη μένουμε στις λεπτομέρειες. Τι νόημα έχει πού βρήκα τις φωτογραφίες σας; Θα μπορούσατε να είστε οποιαδήποτε. Είστε οποιαδήποτε. Όπως κι εγώ άλλωστε.\nΓ1: Τι νόημα έχει; Θα με τρελάνετε τελείως; Μου λέτε για το γλυκό που έφτιαξα πριν τρεις μέρες, μου λέτε ότι μ’ έχετε δει σε φωτογραφίες. Δεν ήταν λοιπόν μονάχα μία, ήταν πολλές. Κι έπειτα μου ζητάτε να μη μένω στις λεπτομέρειες;\nΓ2: Είναι περίεργο, αλλά νιώθω σαν να σας ξέρω καλά. Ο τόνος της φωνής σας μου είναι τόσο οικείος. Και το πρόσωπό σας. Ακόμα και το βήμα σας σαν να το γνωρίζω.\nΓ1: Με παρακολουθείτε;\nΓ2: Σας είπα, είναι η πρώτη φορά που σας βλέπω από κοντά. Αλλά είστε ακριβώς έτσι όπως σας φαντάστηκα.\nΓ1: Τι συμβαίνει εδώ; Δεν καταλαβαίνω τίποτα. Θα πάω στην αστυνομία.\nΓ2: Δε χρειάζεται. Μην μπαίνετε στον κόπο. Άλλωστε δε θα σας ενοχλήσω ξανά. Τυχαία σας είδα. Μπορεί να μένουμε και στην ίδια γειτονιά. Αυτό κι αν είναι περίεργο. Μη δίνετε σημασία. Μερικές φορές δεν μπορώ να συγκρατήσω τον ενθουσιασμό μου. Και να τα αποτελέσματα.\nΓ1: Ενθουσιασμό για ποιο πράγμα;\nΓ2: Που σας αναγνώρισα. Ίσως ήμουν κάπως αγενής, το παραδέχομαι. Δε θα ’πρεπε να σας πω για το γλυκό. Εσάς μπορεί να σας αρέσει η ζάχαρη. Εγώ, ακόμα και τον καφέ μου, τον πίνω σκέτο. Δε λέω να κάνετε κι εσείς το ίδιο. Είμαι σίγουρη ότι θα βάζετε τουλάχιστον τρεις κουταλιές ζάχαρη στον δικό σας.\nΓ1: Τέρμα. Θα πάω στην αστυνομία.\nΓ2: Μη φοβάστε. Στην τύχη το είπα. Το πέτυχα όμως, ε; Είναι υπέροχο. Μου συμβαίνει συχνά. Κάνω κάτι απίθανες προβλέψεις μερικές φορές. Ξαφνιάζομαι κι η ίδια. Σαν να γνωρίζω από πριν κάτι που οι άλλοι σχεδόν το αγνοούν. Ορίστε, πάλι ενθουσιάστηκα. Κι αυτό το παθαίνω συχνά. Ενθουσιάζομαι με το παραμικρό. Για παράδειγμα, μπορώ να ενθουσιαστώ που σήμερα έχει δεκαεπτά ο μήνας. Χωρίς ιδιαίτερο λόγο. Οι ημερομηνίες δε μου λένε τίποτα. Όπως και οι μήνες. Είτε είναι Δεκέμβρης είτε είναι Απρίλης, μου κάνει το ίδιο. Όμως ενθουσιάζομαι. Ακριβώς επειδή είναι ο μήνας που είναι.\nΓ1: Είστε τρελή. Δεν ξέρετε τι λέτε. Πείτε μου αμέσως πού βρήκατε τη συνταγή για το γλυκό που έφτιαξα.\nΓ2: Μην επιμένετε. Θέλω να σας αποδείξω ότι οι λεπτομέρειες δεν έχουν καμία σημασία. Σε λίγο, αφού χωριστούμε, θα συνεχίσετε τη ζωή σας όπως τη ζούσατε μέχρι τώρα. Στην πραγματικότητα, δεν έχει αλλάξει τίποτα. Μπορεί να αναστατωθήκατε με την παρουσία μου, όμως γρήγορα θα την ξεχάσετε. Θα διηγηθείτε τη συνάντησή μας στους φίλους σας σαν ένα αστείο, σαν κάτι που δεν είστε καν σίγουρη ότι συνέβη. Κατά βάθος όμως θα γνωρίζετε ότι συνέβη. Θα σας ρωτήσουν πώς έγινε, κι εσείς θα τους πείτε: «Σε μία διασταύρωση, με πλησίασε και μου είπε για το γλυκό». Δε θα πιστεύουν στ’ αυτιά τους. «Δε γίνονται αυτά τα πράγματα» θα σας πουν. Κι όμως, σε μία διασταύρωση, δεν ξέρεις ποτέ ποιον θα συναντήσεις.\nΓ1: Ξέρετε κάποιο φίλο μου; Τον άντρα μου ίσως. Δεν μπορεί, κάποιος θα σας μίλησε για μένα. Και μάλιστα πρόσφατα, για να σας είπε για το γλυκό!\nΓ2: Δε γνωρίζω κανένα φίλο σας. Και σίγουρα δε γνωρίζω τον άντρα σας.\nΓ1; Και οι φωτογραφίες; Πώς βρέθηκαν στα χέρια σας οι φωτογραφίες μου;\nΓ2: Τυχαία. Αλήθεια, τι μήνα έχουμε σήμερα;\nΓ1: Με κοροϊδεύετε; Τι θέλετε επιτέλους;\nΓ2: Πείτε μου, σας παρακαλώ. Τι μήνα έχουμε;\nΓ1: Απρίλη. Ικανοποιηθήκατε τώρα;\nΓ2: Κι όμως, μοιάζει τόσο πολύ με Σεπτέμβρη!\nΓ1: Μα εσείς, τώρα δα, είπατε ότι οι μήνες δε σας λένε τίποτα.\nΓ2: Ναι, είναι αλήθεια. Μερικές φορές όμως νιώθεις νοσταλγία για ένα συγκεκριμένο μήνα. Θα ήθελες όλοι οι μήνες να είναι, ας πούμε… Σεπτέμβρης. Να υπάρχει μόνο αυτός ο μήνας. Πείτε μου, δε σας έχει συμβεί ποτέ;\nΓ1: Σας παρακαλώ, έχω ήδη αργήσει. Πρέπει να πάρω την κόρη μου απ’ το σχολείο. Δεν έχω χρόνο να μιλάω με μία άγνωστη για τους μήνες.\nΓελάτε; Πού βρίσκετε το αστείο;\nΓ2: Πουθενά. Χάρηκα πολύ που τα είπαμε. Ίσως ξαναβρεθούμε σε κάποια άλλη διασταύρωση, όπως τώρα, και τότε θα με αναγνωρίσετε κι εσείς. Τότε, ίσως έρθετε εσείς να μου μιλήσετε. Δε θα διστάσετε, έτσι δεν είναι; Αν δε σας αντιληφθώ με τη μία, μιλήστε μου εσείς. Στη δεύτερη συνάντηση συνήθως είμαστε πιο ενθουσιασμένοι απ’ ό,τι στην πρώτη. Ο άλλος μάς είναι ήδη οικείος.\nΓ1: Δε νομίζω ότι θα νιώσω ποτέ οικειότητα μαζί σας. Και δε σας κρύβω ότι ακόμα σκέφτομαι να πάω στην αστυνομία. Αποφεύγετε να μου απαντήσετε πώς γνωρίζετε τόσες λεπτομέρειες από τη ζωή μου, κι αυτό με βάζει σε υποψίες. Αλλά προς το παρόν, έχω άλλες προτεραιότητες. Δε θ’ ασχοληθώ άλλο μαζί σας.\nΓ2: Πάντως, για καλό και για κακό, να θυμάστε ότι τον καφέ μου τον πίνω σκέτο και μ’ αρέσουν πολύ τα κρουασάν. Θα ήθελα πολύ να σας συνοδεύσω μέχρι το σχολείο της μικρής, αλλά φοβάμαι να περνάω τους δρόμους απέναντι. Ίσως κάποια άλλη φορά.\nΑλήθεια, δε μου είπατε, εξακολουθείτε να κρύβετε τα τσιγάρα σας στην οροφή του ασανσέρ;\nΑναρτήθηκε από lepoissonrouge στις 8:41 π.μ. 1 σχόλιο:\nΑναρτήθηκε από lepoissonrouge στις 8:26 π.μ. Δεν υπάρχουν σχόλια:


Νετανιάχου-Ερντογάν: Αστείο να με κρίνει ο κατακτητής της Β.Κύπρου - Nea Ammochostos\n6,143 4:21 PM - Mar 13, 2019 Twitter Ads info and privacy\nΤις προηγούμενες μέρες ο Τούρκος Πρόεδρος είχε δηλώσει «Νετανιάχου σύνελθε, εσύ είσαι ο τύραννος» Συγκεκριμένα σε προεκλογική ομιλία του ο κ. Ερντογάν είπε ότι «ο ληστής που είναι επικεφαλής του Ισραήλ, λέει να μην μας δίνει μαθήματα ο άνθρωπος που έχει τους δημοσιογράφους στις φυλακές της Τουρκίας». Έι Νετανιάχου, σύνελθε, εσύ είσαι ο τύραννος που δολοφονεί τα εφτάχρονα παιδάκια των Παλαιστινίων, εσύ είναι ο τύραννος που καταδικάζει τις γυναίκες σε κελιά. Εσύ μπαίνεις στους ιερούς μας χώρους εκεί με αρβύλες αστυνομικών και στρατιωτών. Εμείς σε αυτή τη χώρα δεν προσβάλαμε κανένα Εβραίο. Μην μας προκαλείτε εμάς. Θα σας ζητήσουμε λογαριασμό στη διεθνή κοινότητα. Έδωσα εντολή στον Υπουργό Εξωτερικών μου να μην μείνουμε σιωπηλοί απέναντι σε κάθε επίθεση που γίνεται στα τζαμιά μας, οι διεθνείς συνομιλίες συνεχίζονται. Όλοι και αν σιωπήσουν εμείς δεν θα σιωπήσουμε», ανέφερε.


Ραγδαίες οι εξελίξεις γύρω από τον θάνατο του 50χρονου Ελισσαίου Κεσίδη από την Ελλάδα, ο οποίος εντοπίστηκε αναίσθητος στο κέντρο της Λευκωσίας μετά από συμπλοκή.\nΣύμφωνα με πληροφορίες του ThemaOnline, από τις έρευνες των Αρχών προκύπτουν νέα στοιχεία που πιθανόν να αποκλειστεί και το ενδεχόμενο φόνου εκ προμελέτης. Όπως γνωρίζουμε από το οπτικογραφημένο υλικό και από μαρτυρίες προκύπτει ότι οι δύο συλληφθέντες, 32χρονος Ελλαδίτης και 41χρονος Γεωργιανός πιάστηκαν στα χέρια όταν ο 50χρονος επενέβη για να τους χωρίσει.\nΟ 50χρονος φαίνεται να είχε λιποθυμικό επεισόδιο και δεν αποκλείεται το ενδεχόμενο αιφνίδιου θανάτου. Ακολούθως στο σημείο έσπευσαν μέλη της Αστυνομίας και ο 50χρονος μεταφέρθηκε στο Γενικό Νοσοκομείο Λευκωσίας, όπου και κατέληξε.\nΜαρτυρίες αναφέρουν ότι οι τρεις είχαν καταναλώσει προηγουμένως αλκοόλ κάτι που αποδεικνύεται και από τα μπουκάλια μπύρας που εντοπίστηκαν στη σκηνή, τα οποία ωστόσο δεν χρησιμοποιήθηκαν σε επίθεση κανενός από τους τρεις.\nΤις έρευνες της Αστυνομίας θα διαφωτίσει και η νενομισμένη νεκροτομή στη σορό του 50χρονου δείχνοντας τελικά κατά πόσο πρόκειται για αιφνίδιο θάνατο ή για θάνατο από τραυματισμό.\nΥπενθυμίζουμε ότι οι δύο συλληφθέντες οδηγήθηκαν την Παρασκευή 22 Μαϊου στο Επαρχιακό Δικαστήριο Λευκωσίας, όπου διέταξε την οκταήμερη προσωποκράτηση τους, ενώ έχουν ήδη ανακριθεί και δώσει τους δικούς τους ισχυρισμούς στις Αρχές, οι οποίοι διερευνώνται.\nΣΥΜΒΑΙΝΕΙ ΤΩΡΑ: Νταλίκα συγκρούστηκε με σαλούν όχημα στον αυτοκινητόδρομο Λευκωσίας- Λεμεσού\nΥπό πλήρη έλεγχο δασική πυρκαγιά στο Δάσος Σωτήρας\n'Πονοκέφαλος' στις Αρχές διάρρηξη που έγινε πριν από 5 μήνες - Ο ένας τα ρίχνει στον άλλο\nΣτο νοσοκομείο δύο αστυνομικοί μετά από μανιακή επίθεση από κρατούμενο στην Πάφο\nΣΥΜΒΑΙΝΕΙ ΤΩΡΑ: Ξέσπασε πυρκαγιά σε βιομηχανική περιοχή της επαρχίας Λεμεσού


Παντελής Παντελίδης: Δικαστική δικαίωση για την οικογένεια του τραγουδιστή | Έθνος\n| Lifestyle | 05.12.2019 14:19\nΔικαίωση για την οικογένεια Παντελίδη στην υπόθεση υφαρπαγής τραγουδιού\nΠάολα και Παντελής Παντελίδης (Copyright: NDP)\nΚέρδισε τα ασφαλιστικά μέτρα σε βάρος του τραγουδιστή Σπύρου Μαγδάλη η οικογένεια του Παντελή Παντελίδη, καθώς εκδόθηκε η απόφαση που απαγορεύει κάθε χρήση και εκμετάλλευση του τραγουδιού από τον συγεκριμένο τραγουδιστή.\nΣύμφωνα με ανακοίνωση της δικηγόρου της οικογένειας Έλλης Ρούσσου, «με την 6139/ 2019 απόφαση Ασφαλιστικών μέτρων του Μονομελούς Πρωτοδικείου Αθηνών δικαιώθηκε η οικογένεια Παντελή Παντελίδη για τον υφαρπαγή του τραγουδιού του Παντελή Παντελίδη "Απομακρυνθήκαμε" από τον τραγουδιστή με το όνομα Σπύρος Μαγδάλης και ψευδώνυμο "Σπύρο Μακρής", ο οποίος με σκοπό να σφετεριστεί το τραγούδι έκανε δημόσιες αναρτήσεις στο Διαδίκτυο, όπου το ερμήνευε και το παρουσίαζε σαν δικό του τραγούδι από τον Ιανουάριο 2019».\nΠλέον το δικαστήριο προκειμένου να προστατευθεί η πατρότητα του τραγουδιού απαγορεύει κάθε χρήση / εκμετάλλευση αυτού του τραγουδιού από τον Σπύρο Μακρή».\nΜε την Αθηνά Παντελίδη σε ρόλο μάρτυρα είχαν εκδικαστεί τα ασφαλιστικά μέτρα που είχε καταθέσει η οικογένεια του τραγουδιστή σε βάρος του Σπύρου Μαγδάλη για την πατρότητα του τραγουδιού με τίτλο «Απομακρυνθήκαμε».\n«Το συγκεκριμένο τραγούδι μας ειδοποίησαν το Γενάρη του 2019 ότι ο κ. Μαγδαλης με το ψευδώνυμο Μάκρης το έχει ανεβάσει σε ιστότοπο με πληρωμή, με πρόσωπο μισό δικό του και μισό του γιου μου. Το τραγούδι το γνώριζα και το έχω με τη φωνή του Παντελή. Το τραγούδι το έχω δει εν τη γενέσει του. Το έφτιαξα την Καθαρή Δευτέρα του 2015. Στο σπίτι του Παντελή ήταν. Τον έχει τραβήξει και φίλος με το κινητό του. Μετά τον θάνατό του κάποιος το ανέβασε στο Facebook. Το ρεφρέν μόνο εκεί. Αλλά το τραγούδι εγώ το έχω όλο. Είναι ψυχοφθόρο όλο αυτό για μένα, ξέρετε» είχε καταθέσει η Αθηνά Παντελίδη στο δικαστήριο.\nΣύμφωνα με όσα υποστήριξε η Αθηνά Παντελίδη, ο Σπύρος Μάκρης - Μαγδάλης «πήρε το ρεφρέν που διέρρευσε στο Facebook και έβαλε δυο ατάκες για κουπλέ δικές του και μετά τον Γενάρη το παρουσίασε δικό του». Το συγκεκριμένο τραγούδι ήταν από τα τελευταία τραγούδια του Παντελή σύμφωνα με όσα εξήγησε η μητέρα του στο δικαστήριο.\n«Συνήθιζε να τα τραγουδάει σε εμάς πρώτα. Τραβούσαμε με ένα κινητό. Δεν πρόλαβε να κάνει κάτι με αυτό το τραγούδι. Όταν ήταν να βγει ο δίσκος, θα κατοχύρωνε το τραγούδι. Δεν έχει κατοχυρώσει περίπου 100 τραγούδια. Μόνο γι' αυτό έχει αμφισβητηθεί η γνησιότητα. Αυτός παίρνει τραγούδια άλλων δημιουργών. Κάνει επανεκτελέσεις και ρεμίξ. Το κάνει με πολλούς» κατέληξε η κ. Παντελιδη.\nΣτο δικαστήριο εξετάσθηκε και ο Σπυρος Μαγδάλης, ο οποίος υποστήριξε ότι έγραψε το τραγούδι τον Οκτώβριο του 2014. «Έγραψα το τραγούδι και έχω περασμένο σε σκληρό δίσκο. Στις αρχές του 2015 είχα έρθει στο στούντιο ο Παντελίδης ξημερώματα. Είχε κάποιους συνεργάτες τους εκεί που ηχογραφούσαν πνευστά. Μόλις τον είδα από τζάμι, τον χαιρέτησα και ένας κοινός φίλος είπε ότι γράφω τραγούδια. Του έβαλα ένα τραγούδι και του άρεσε, και του το έδωσα σε ένα στικάκι» υποστήριξε ο κ. Μαγδάλης.\nΣχετικά με το ύφος του τραγουδιού, υποστήριξε ότι οι συνθέτες γράφουν επηρεασμένοι πάντα. «Έχουμε πρόσωπα που θαυμάζουμε ή που φανταζόμαστε ότι θα τραγουδούσαν το τραγούδι που φτιάχνουμε. Αν δείτε ένα τραγούδι που έχω δώσει στον Βαλάντη, είναι τραγούδι που μοιάζει με αυτό και θα μπορούσε να το τραγουδήσει ο Παντελίδης. Επηρεαζόμαστε».\n«Εχει δώσει τραγούδια στη Βιτάλη»\nΑπό την πλευρά του Σπύρου Μαγδαλη είχε καταθέσει στο δικαστήριο ένα συνεργάτης του. «Το "Απομακρυνθήκαμε" εγώ το άκουσα πρώτη φορά το 2014. Περίπου στα μέσα της χρονιάς το άκουσα από τον κ. Μαγδάλη. Το άκουσα στο στούντιο στο Μεταξουργείο όπου περνούσε τον περισσότερο χρόνο εκεί. Τους στίχους τους θυμάμαι από τότε. Η μουσική είναι η ίδια αλλά τότε δεν ήταν ολοκληρωμένο ορχηστρικά. Θεωρείται ολοκληρωμένο σαν τραγούδι από τότε» είπε ο μάρτυρας.\nΣε ερώτηση του προέδρου σχετικά με τον αν γνωριζόταν ο Σπύρος Μαγδάλης με τον Παντελίδη, ο μάρτυρας απάντησε ότι υπήρχε γνωριμία μεταξύ τους, χωρίς να μπορεί να πει περισσότερα. «Ξέρω σίγουρα ότι δειγμάτισε το τραγούδι στον Παντελίδη στα τέλη του 2014. Πιστεύω ότι είχε δειγματίσει και αλλά τραγούδια. Ετσι γίνεται στα στούντιο. Ξέρω από το Σπύρο ότι ο Παντελίδης πήγε στο στούντιο που δούλευε ο Μαγδάλης και μου είχε πει ότι του άρεσε».


Πρώην υπάλληλος του Λευκού Οίκου ισχυρίζεται ότι ο Τραμπ κατάπιε απόρρητο έγγραφο! - Sputnik Ελλάδα\n19:54 11.08.2018 (ΕΝΗΜΕΡΩΘΗΚΕ 11:13 12.08.2018) Λήψη σύντομου url\nΗ πρώην υπάλληλος του Λευκού Οίκου, Ομαρόσα Νιούμαν, στο νέο βιβλίο της με τίτλο «Unhinged» που θα κυκλοφορήσει στις 14 Αυγούστου, ισχυρίζεται ότι είδε τον Ντόναλντ Τραμπ το 2017 να βάζει στο στόμα του ένα έγγραφο!\nΤο περιστατικό, ισχυρίζεται η Ομαρόσα, συνέβη το 2017, μετά από συνάντηση του Αμερικανού προέδρου, Ντόναλντ Τραμπ, με τον μετέπειτα δικηγόρο του, Μίκαελ Κοέν, όπως αναφέρει η Washington Post.\n«Τον είδα να βάζει ένα σημείωμα στο στόμα του», γράφει η πρώην υπάλληλος. «Δεδομένου ότι ο Τραμπ ήταν πάντα εμμονικός με την καθαριότητα, σοκαρίστηκα που φάνηκε να μασά και να καταπίνει το χαρτί. Θα πρέπει να ήταν κάτι πολύ, πολύ ευαίσθητο».\nΗ εφημερίδα Washington Post η οποία δημοσιεύει αποσπάσματα από το νέο βιβλίο της Ομαρόσα μεταδίδει ότι ο Λευκός Οίκος δεν έχει επιβεβαιώσει την πληροφορία. «Αρκετοί βοηθοί του Λευκού Οίκους γέλασαν με τον ισχυρισμό και δήλωσαν ότι δεν είναι αληθής», σημειώνεται.\nΟ προσωπικός δικηγόρος του Ντόναλντ Τραμπ, Μίκαελ Κοέν, ο οποίος ελέγχεται σήμερα για ενδεχόμενη φορολογική απάτη, έχει πάρει αποστάσεις από τον Τραμπ μετά την αποκάλυψη σκανδάλου για μία πληρωμή στην πορνοστάρ, Στόρμι Ντάνιελς, η οποία φέρεται να είχε δεσμό με τον Αμερικανό πρόεδρο και έλαβε χρήματα για να μην αποκαλύψει τίποτα.\nΟ Τραμπ αρνείται ότι είχε δεσμό μαζί της, καθώς και όλες τις κατηγορίες περί των φερόμενων απειλών εναντίον της.\nαπόρρητο έγγραφο, Λευκός Οίκος, Μίκαελ Κοέν, Στόρμι Ντάνιελς, Ντόναλντ Τραμπ, ΗΠΑ


Είπε ο ανεστης στις 12:13 μ.μ. 10 σχόλια: Links to this post\nΕίπε ο ανεστης στις 12:20 μ.μ. 5 σχόλια: Links to this post\nΕίπε ο ανεστης στις 11:22 π.μ. 1 σχόλιο: Links to this post\nΕίπε ο ανεστης στις 11:35 π.μ. 5 σχόλια: Links to this post\nΕίπε ο ανεστης στις 12:46 μ.μ. 15 σχόλια: Links to this post\nΕίπε ο ανεστης στις 3:51 μ.μ. 5 σχόλια: Links to this post\nΕίπε ο ανεστης στις 12:22 μ.μ. 8 σχόλια: Links to this post\nΕίπε ο ανεστης στις 4:10 μ.μ. 12 σχόλια: Links to this post\nΕίπε ο ανεστης στις 12:31 μ.μ. 14 σχόλια: Links to this post\nΕίπε ο ανεστης στις 6:05 μ.μ. 7 σχόλια: Links to this post\nΕίπε ο ανεστης στις 10:42 π.μ. 23 σχόλια: Links to this post\nΕίπε ο ανεστης στις 5:42 μ.μ. 4 σχόλια: Links to this post


Η Ζωή Παπαδοπούλου live στο Civil στο Αγρίνιο – Μικρόφωνο\nΗ Ζωή Παπαδοπούλου live στο Civil στο Αγρίνιο\nby Χρήστος Τσαρδάκης Νοέ 24, 2014\nΗ Ζωή Παπαδοπούλου\nγια μια μοναδική βραδιά στο Civil\n“Το αναλύσαμε πολύ “\nΕίσοδος και πρώτο ποτό 12 ευρώ και το δεύτερο ποτό στις τιμές καταλόγου.\nΓια περισσότερες πληροφορίες – Προπώληση:\nCIVIL All day Art Café Cocktail Bar\nΙ. Στάϊκου 7 – Αγρίνιο – Τηλ. 2641 306762\nΤο Civil έχει τη χαρά να φιλοξενήσει στην πόλη του Αγρινίου την αγαπημένη ερμηνεύτρια Ζωή Παπαδοπούλου, που έρχεται για μία μοναδική παράσταση, την Παρασκευή 28 Νοεμβρίου.\nΜε δύο καινούρια τραγούδια στις αποσκευές της σε μουσική του Άρη Βλάχου, μια δυναμική μπαλάντα με τίτλο ”ΜΕΣΑ ΣΤΟ ΜΕΤΡΟ” σε στίχους Γιάννη Γούνα και ένα swing αλά ελληνικά με τίτλο ”ΤΟ ΑΝΑΛΥΣΑΜΕ ΠΟΛΥ” σε στίχους του Γιάννη Καστανάκη και με την συνοδεία του Κώστα Συντρίδη στο πιάνο θα μας χαρίσει ένα πρόγραμμα που τον πρώτο λόγο θα έχει η παρέα και μερικά από τα ωραιότερα τραγούδια της ελληνικής δισκογραφίας.\nΜε τραγούδια από την προσωπική της δισκογραφία, αγαπημένα τραγούδια της έντεχνης ελληνικής σκηνής, αλλά και παλιά λαϊκά παρουσιασμένα αλλιώς, υπόσχεται ένα βράδυ γεμάτο εκπλήξεις, πολύ καλή μουσική και ουσία.\nΛίγα λόγια για τη Ζωή Παπαδοπούλου\nΗ Ζωή Παπαδοπούλου γεννήθηκε στη Θεσσαλονίκη. Εμφανίζεται σε μουσικές σκηνές της πόλης όταν την ανακαλύπτει και της προτείνει συνεργασία ο Μανόλης Ρασούλης. Λίγο αργότερα έρχεται η πρόταση του Δημήτρη Μητροπάνου να εμφανιστεί μαζί του στην Αθήνα.\nΤο 2002 η Ζωή Παπαδοπούλου έρχεται στην Αθήνα και από την πρώτη στιγμή συνεργάζεται με κορυφαία ονόματα του ελληνικού τραγουδιού: το Δημήτρη Μητροπάνο, τη Χαρούλα Αλεξίου, το Γιάννη Κότσιρα, την Ελευθερία Αρβανιτάκη, τον Κώστα Μακεδόνα.\nΤρία χρόνια μετά, κυκλοφορεί το «ΚΡΥΣΤΑΛΛΑ ΚΟΚΚΙΝΑ ΦΙΛΙΑ». Ο πρώτος της δίσκος, σε παραγωγή της Χάρις Αλεξίου, γίνεται ευρύτερα γνωστός με τις φωνές και των δυο να τραγουδάνε «Αχ και να σε είχα εδώ». Συνεχίζει τις ζωντανές της εμφανίσεις στο πλευρό των: Μανώλη Φάμελλου, Νίκου Ζιώγαλα, Οδυσσέα Τσάκαλου, Μάκη Σεβίλογλου και Χρήστου Νικολόπουλου.\nΤο 2008 κυκλοφορεί ο δεύτερος δίσκος της με τίτλο «ΤΑΤΟΥΑΖ» και η χαρακτηριστική φωνή της Ζωής ταξιδεύει στα ερτζιανά ερμηνεύοντας τους στίχους της Χάρις Αλεξίου στο ομώνυμο τραγούδι. Σήμερα ετοιμάζει το τρίτο της cd, με δύο τραγούδια ήδη να έχουν αγαπηθεί, πριν την κυκλοφορία του.\nΛίγα λόγια για το CIVIL Art CAFÉ COCKTAIL BAR\nΈνας καινούριος πολυχώρος σας περιμένει στο κέντρο του Αγρινίου. Ένας χώρος με αισθητική, που συνδυάζει άψογα το ωραίο περιβάλλον, την καλή μουσική, τον αρωματικό καφέ και τα πρωτότυπα κοκτέηλ, με αρκετές δόσεις τέχνης.\nΣτον υπέροχα διαμορφωμένο και μοντέρνο εσωτερικό χώρο μπορείτε να απολαύσετε τον καφέ σας μαζί με χορταστικά συνοδευτικά από νωρίς το πρωί και να συνεχίσετε με κοσμοπολίτικα ποτά και γευστικά cocktails από όλο τον κόσμο, άρτια εκτελεσμένα από την ομάδα του Civil. Αγαπημένο σημείο του μαγαζιού όμως είναι η καλαίσθητη αυλή, που είναι μια εξαιρετική λύση δροσιάς για την άνοιξη και το καλοκαίρι.\nΠολύ συχνά, το Civil, που διαθέτει ένα πολύ όμορφο εκθεσιακό χώρο στον επάνω όροφο, διαμορφωμένος κατάλληλα για τη φιλοξενία έργων τέχνης και των δημιουργών τους, φιλοξενεί εκθέσεις κοσμημάτων και φωτογραφίας με άποψη, γούστο και ανταγωνιστικές τιμές. Με αυτό τον τρόπο στηρίζει έμπρακτα την τοπική κοινωνία και δίνει βήμα στους νέους δημιουργούς της πόλης και όχι μόνο.\nLive μουσικές βραδιές με μουσικές του κόσμου, jazz, αλλά και επώνυμους καλλιτέχνες, stand up comedy, αλλά και cocktail parties θα κινήσουν το ενδιαφέρον του κοινού και θα ξεχωρίσουν, όπως υπόσχεται η ομάδα του Civil, μια παρέα από νέα παιδιά με ιδέες και κέφι.\nΔεύτερη συγνώμη από τον Bono\n“Spark The Fire” | Ακούστε το νέο single της Gwen Stefani


Πλοίο αντίστασης και ελπίδας | Δρόμος της Αριστεράς\nΑρχική πολιτική Πλοίο αντίστασης και ελπίδας\nΠλοίο αντίστασης και ελπίδας\nΟλοταχώς προς τη Γάζα ταξιδεύει το «Εστέλ». Του Νίκου Ταυρή\nΣυνεχίζει την πορεία του προς τη Γάζα το πλοίο «Εστέλ», μεταφέροντας διεθνή ανθρωπιστική βοήθεια. Στο πλοίο, που επιχειρεί για μια ακόμα φορά να σπάσει τον αποκλεισμό της Γάζας, μεταξύ των επιβαινόντων είναι Έλληνες και Ευρωπαίοι βουλευτές. Σήμερα, Σάββατο 20/10, το σκάφος αναμένεται να «συναντηθεί» με τα ισραηλινά πολεμικά πλοία που περιπολούν ανοικτά της Γάζας και θα θελήσουν να ανακόψουν την αποστολή αλληλεγγύης. Το Ισραήλ έχει δηλώσει ότι δεν θα διστάσει να χρησιμοποιήσει βία προκειμένου να σταματήσει το πλοίο, κάτι που, άλλωστε, έκανε στο πρόσφατο παρελθόν με τον πλέον δολοφονικό τρόπο.\nΣτο ιστιοφόρο «Εστέλ» επιβιβάστηκαν την περασμένη Τρίτη (εν πλω στα διεθνή ύδατα, 12 μίλια νότια της Κρήτης) πέντε Έλληνες, μεταξύ των οποίων δύο βουλευτές του ΣΥΡΙΖΑ, ο Βαγγέλης Διαμαντόπουλος και ο Δημήτρης Κοδέλας, ο Βαγγέλης Πισσίας, συντονιστής της αποστολής, ο Λουκάς Σταμέλλος και ο Μιχάλης Τικτόπουλος, μέλη της Γραμματείας της Πρωτοβουλίας Ένα Καράβι για τη Γάζα.\nΣτο πλοίο, επίσης, επιβαίνουν άλλοι τρεις βουλευτές από τη Σουηδία, τη Νορβηγία και την Ισπανία, καθώς και πολίτες από τη Φιλανδία, τη Σουηδία, τη Νορβηγία, την Ισπανία, την Ιταλία και τον Καναδά, αλλά και τρεις Ισραηλινοί. Το ιστιοφόρο απέπλευσε πριν από δύο μήνες από τη Σουηδία και στη διαδρομή του σταμάτησε σε 12 ευρωπαϊκά λιμάνια. Στόχος της αποστολής είναι να μεταφέρει ανθρωπιστική βοήθεια στους Παλαιστίνιους, σπάζοντας το ναυτικό αποκλεισμό της Γάζας.\n«Το ταξίδι αυτό αποδεικνύει την αλληλεγγύη των λαών απέναντι σε μια απαράδεκτη κατάσταση», σημείωσε την Παρασκευή 19/10 σε συνέντευξη Τύπου της Πρωτοβουλίας Ένα Καράβι για τη Γάζα ο εκπρόσωπός της, Δημήτρης Πλειώνης, δημοτικός σύμβουλος Χολαργού-Παπάγου. Στην συνέντευξη Τύπου μίλησαν ο Τάσος Κουράκης, ο Θοδωρής Δρίτσας, (βουλευτές ΣΥΡΙΖΑ-ΕΚΜ), ο Τάκης Πολίτης, μέλος της Πρωτοβουλίας, ο Άγγελος Χάγιος, εκ μέρους της ΑΝΤΑΡΣΥΑ, η Μάνια Παπαδημητρίου, ηθοποιός και η Ιωάννα Κοντούλη εκ μέρους των Οικολόγων Πράσινων.\nΑναφερόμενος στην ανακοίνωση του υπουργείου Εξωτερικών, ο πανεπιστημιακός και μέλος της Πρωτοβουλίας Τάκης Πολίτης σημείωσε πως θα ήταν προτιμότερο, το υπουργείο Εξωτερικών, αντί να αποτρέπει τους Έλληνες υπηκόους να συμμετέχουν στην αποστολή, να καταβάλει κάθε δυνατή προσπάθεια ώστε, στο πλαίσιο του Διεθνούς Δικαίου, να εξασφαλίσει την ακεραιότητα των επιβαινόντων στο ιστιοφόρο.\nΟ βουλευτής του ΣΥΡΙΖΑ-ΕΚΜ, Τάσος Κουράκης, χαρακτήρισε «κακό κείμενο» την εν λόγω ανακοίνωση, «καθώς αναγνωρίζει το δικαίωμα στο Ισραήλ να απαγορεύει τον πλου, λέγοντας εμμέσως στους Έλληνες της αποστολής πως συμμετέχουν με δική τους ευθύνη». «Ο ΣΥΡΙΖΑ», υπογράμμισε ο κ. Κουράκης, «ζητάει από την ελληνική κυβέρνηση να απεμπλακεί και να διακόψει τη στρατιωτική συμφωνία με το κράτος του Ισραήλ για τον αποκλεισμό του Λιμανιού της Γάζας».\nΜήνυμα του Αλέξη Τσίπρα\nΣτην συνέντευξη Τύπου απέστειλε μήνυμα και ο πρόεδρος της Κ.Ο. του ΣΥΡΙΖΑ, Αλέξης Τσίπρας, αφού λόγω κοινοβουλευτικών υποχρεώσεων δεν κατάφερε να παρευρεθεί. «Εκ μέρους της Κ.Ο. του ΣΥΡΙΖΑ εκφράζω της αμέριστη συμπαράστασή μας στην προσπάθεια των θαλασσοπόρων της ειρήνης και της αλληλεγγύης του ιστιοφόρου “Εστέλ”.\nΑισθανόμαστε περήφανοι που σε αυτή την αποστολή ανθρωπιστικής αλληλεγγύης συμμετέχουν δύο μέλη της Κοινοβουλευτικής μας Ομάδας, δύο βουλευτές του ελληνικού Κοινοβουλίου. Και έχει ακόμα μεγαλύτερη αξία, δύο γνήσιοι εκπρόσωποι του ελληνικού λαού, που εδώ και δύο χρόνια αγωνίζεται για αξιοπρέπεια και δημοκρατία, να κομίζουν μήνυμα αλληλεγγύης σε ένα λαό που εδώ και χρόνια, περήφανα αγωνίζεται για ζωή και ελευθερία.\nΓνωρίζω ότι οι αντίπαλοι της ειρήνης έχουν όπλα ισχυρά. Ας γνωρίζουν όμως και αυτοί ότι οι αγωνιστές της ειρήνης και της συνεργασίας των λαών έχουν ένα όπλο ακόμα πιο ισχυρό, από όλα τα οπλικά τους συστήματα: την αλληλεγγύη».\nΔηλώσεις των βουλευτών του ΣΥΡΙΖΑ\nO Δημήτρης Κοδέλας ενώ βρισκόταν εν πλω, δήλωσε: «Η αποστολή του “Eστέλ” συνδέεται άμεσα με τις μεγάλες κινητοποιήσεις που ξετυλίγονται και στη χώρα μας. Δεν θα επιτρέψουμε να υπερισχύει ο νόμος τού (στρατιωτικά, πολιτικά ή οικονομικά) ισχυρού. Θα επιβάλλουμε τη δικαιοσύνη και τη δημοκρατία. Η Μεσόγειος μπορεί, από χώρος εξωτερικών επεμβάσεων, λεηλασίας των φυσικών πόρων των χωρών της, εμφύλιων συγκρούσεων και μίσους, προγραμμάτων λιτότητας και κοινωνικής εξόντωσης, να μετατραπεί σε θάλασσα ειρήνης, αξιοπρέπειας, ευημερίας. Με αυτή την έννοια, σε ένα περιβάλλον γκρίζο, οι αραβικές εξεγέρσεις, οι πλατείες της Νότιας Ευρώπης, η Παλαιστινιακή Αντίσταση, οι αγώνες των λαών της γειτονιάς μας, ανοίγουν για όλους μας δρόμους ελπίδας και νίκης».\nΟ άλλος βουλευτής του ΣΥΡΙΖΑ-ΕΚΜ, Βαγγέλης Διαμαντόπουλος, από το «Εστέλ» τόνισε ότι «όλοι μαζί συνεχίζουμε τον κοινό μας αγώνα σε κάθε μέτωπο, μέχρι την ανατροπή των καταπιεστικών καθεστώτων και τη λευτεριά και φιλία των λαών. Η ζεστασιά της αλληλεγγύης των κοινωνιών και των λαών είναι η μόνη που μπορεί να λιώσει τους πάγους των μνημονίων και των αποκλεισμών».\n«Ελάχιστος φόρος στον αντιστεκόμενο λαό της Παλαιστίνης»\nΑπό το κατάστρωμα του «Εστέλ» έκανε δηλώσεις και ο Βαγγέλης Πισσίας, συντονιστής της αποστολής: «Θεωρούμε το εγχείρημα αυτό ως ελάχιστο φόρο τιμής που αποτίει ο ελληνικός λαός στον αντιστεκόμενο λαό της Παλαιστίνης και σε κάθε αντιστεκόμενο λαό που εναντιώνεται στην κατοχή της χώρας του και υπερασπίζεται την εθνική του ανεξαρτησία. Αξίες αιώνιες που επέτρεψαν στη χώρα μας να ζήσει και τις οποίες αν συνεχίσουμε με ψυχή, σκέψη και σχέδιο να υπηρετούμε, είναι βέβαιο ότι θα συμβάλλουμε ο καθένας, στο μέτρο των δυνάμεών του, σε μια ανεξάρτητη, ελεύθερη και δημιουργική προοπτική της δικής μας χώρας».\nΤην επιστολή υποστήριξης για το ταξίδι του «Εστέλ» υπέγραψαν σύσσωμη η Κ.Ο. του ΣΥΡΙΖΑ, ο Άγγελος Χάγιος εκ μέρους της ΑΝΤΑΡΣΥΑ, 6 βουλευτές της ΔΗΜΑΡ και ο Μίκης Θεοδωράκης. Εκτός από τους παραπάνω, εκατοντάδες κόσμου έχουν και αυτοί υπογράψει την επιστολή στήριξης του «Εστέλ».\nΠροσωπικότητες από το χώρο της επιστήμης, της τέχνης και του πολιτισμού, φορείς, σύλλογοι και ο κόσμος που παραδοσιακά στέκεται στο πλευρό των αγωνιζόμενων Παλαιστινίων.\nΠερισσότερα και συνεχής ενημέρωση στο www.shiptogaza.gr\n«Αλληλεγγύη»… χωρίς λεφτά στην Κρήτη


...Ειμαι ..το ονειρο!\nΦοραω 43 νουμερο παπουτσι.\nΜαθε με..να περπατω;)\nΚαλημερα με ενα φιλι Lily!\n12 Ιουλίου 2008 - 11:32 π.μ.\nΌνειρο με 43 νούμερο παπούτσι, you 've got mail...I think. Έχει κάποιες αρχικές οδηγίες για το ...περπάτημα. Φιλάκια πολλά!\n12 Ιουλίου 2008 - 1:15 μ.μ.\nΚαλημερα γλυκειά μου!!!\nΤο όνειρο δεν πρέπει να ακουμπάει στη γη...λίγο πιο πάνω!!!!\nΥ.Γ. Σιγά καλέ που ο μπουλούκος φοράει 43 νούμερο!!χα! ας γελάσω!!!!Θα εννοεί 43 στο φάρδος!!!!!!\nΚαλημέρα Νανά μου. Μα αν δεν ακουμπήσει στη γη πως θα υλοποιηθεί? Αυτό είναι που με μπερδεύει...Ή δεν πρέπει να υλοποιηθεί? Αλλά τότε είναι αυτό που λέω... κάπου θα χάσει τη μαγεία του έτσι και αλλιώς.\nΤώρα για το μέγεθος του παπουτσιού, who cares...είπαμε προσγείωση αλλά αυτό είναι...σούρσιμο, να ασχολούμαστε και με τα παπούτσια...;)\nΠω πω πω,τι γινεται πισω απο την πλατη μου!!!!\nΝαννουυυυλλλααααα...σ εφαγα!!!χα χα χα!!!\nΟλο χαλαστρα μου κανεις!!!!!\nΜην την ακους Lily μου!!!!\nΖηλευει φοβερα λεμε!!!!\n12 Ιουλίου 2008 - 6:38 μ.μ.\nΚαλησπέρα Λίλυ! Καταλαβαίνω αλλά εγώ είμαι το αντίθετο. Με ανεβάζει το όνειρό και πετάω στον ουρανό. Δε θέλω να με προσγειώσει! :)\nΌσο για αντιθέσεις, μη μου λες τίποτα! Ως δίδυμος είμαι γεμάτη αντιθέσεις κι εκεί που σκέφτομαι το ένα, κάνω το τελείως αντίθετο.\nΆσε τη μανία μου να καταπιάνομαι με δυο-τρία πραγματα μαζί!\nΧαχαχα, ζηλεύει Κωστή μου η Νανά μας? Καλά ντε, δεν είπε και τίποτα φοβερό, αν κατάλαβα καλά, μάλλον κοντόχοντρο σε είπε, αλλά δεν πειράζει...;). Άλλα είναι αυτά που μετράνε, άλλα, χαχαχα!\nΚοίτα Δήμητρα...Και εγώ το θέλω το απογειωτικό το όνειρο, απλά θέλω και την πραγματοποίηση του. Και λέω όσο και τρελό να είναι ένα όνειρο μπορεί να πραγματοποιηθεί. Αλλά πρέπει να λειτουργήσει πλέον στη γη, μα ανθρώπινους νόμους. Αλλιώς τι να το κάνεις?\n12 Ιουλίου 2008 - 11:04 μ.μ.\nΓειά σου Λίλη μου! Κι εμένα μου αρέσει να κάνω όνειρα, αλλά έχω την τάση να απογοητεύομαι πολύ εύκολα και στο τέλος τα παρατάω!!


Ευρωπαϊκός Στρατός: Δυνητική πραγματικότητα ή όνειρο θερινής νυκτός; - Πτήση & Διάστημα\nΕυρωπαϊκός Στρατός: Δυνητική πραγματικότητα ή όνειρο θερινής νυκτός;\nΗ Ευρωπαϊκή ολοκλήρωση είναι αδύνατη χωρίς κοινή Ευρωπαϊκή άμυνα και κοινή ευρωπαϊκή εξωτερική πολιτική. Η οικονομική ένωση είναι μόνο το πρώτο βήμα και τα λάθη που έγιναν στην κοινή οικονομία δεν πρέπει να επαναληφθούν σε αυτούς τους τομείς. Τα χρονικά όρια στενεύουν. Ο κόσμος αλλάζει γρήγορα, τόσο οι προκλήσεις, όσο και οι ευκαιρίες.\nΔεν είναι εφικτό, αλλά ούτε σωστό να βασίζεται όλη η Ένωση στις Γαλλικές κατά βάση ένοπλες δυνάμεις. Δεν είναι δυνατόν, αλλά ούτε αποδεκτό η κάθε χώρα να στέλνει τα δικά της μηνύματα προτάσσοντας μικροσυμφέροντα πάνω από το κοινό καλό. Ποιο όμως είναι το κοινό καλό; πως θα οριστεί και από ποιόν; Η χώρα που συστηματικά έβαζε το συμφέρον της πάνω από αυτό της Ένωσης και προσπαθούσε να την κρατήσει στο επίπεδο μιας τελωνειακής ένωσης, δεν είναι πια μαζί μας. Δυστυχώς έφυγαν και οι ένοπλες δυνάμεις της δημιουργώντας ένα ακόμα μεγαλύτερο κενό.\nΟ επικεφαλής της ευρωπαϊκής διπλωματίας Ζοζέπ Μπορέλ, με αφορμή τα γεγονότα στο Αφγανιστάν, δήλωσε χαρακτηριστικά: “Προτείνουμε να αποκτήσει η Ευρωπαϊκή Ενωση μία δύναμη ταχείας αντίδρασης 50.000 στρατιωτών ικανή να αντιδράσει σε συνθήκες όπως αυτές που ζούμε στο Αφγανιστάν”, είπε. Το σχέδιο συζητείται σε επίπεδο υπουργών Αμυνας της ΕΕ.\nΣτο ίδιο μήκος κύματος, ο πρόεδρος του Ευρωπαϊκού Συμβουλίου Σαρλ Μισέλ τοποθετήθηκε για το ίδιο θέμα στον λογαριασμό του στο Twitter. «Θέλω να πάω τον Σεπτέμβριο στο Ιράκ, την Τυνησία και την Λιβύη», ανακοίνωσε ο Μπορέλ. «Οι προσεχείς κρίσεις θα είναι στο Ιράκ και στο Σάχελ», προέβλεψε. «Η Ευρώπη δεν κινείται παρά κατά την διάρκεια των κρίσεων. Το Αφγανιστάν μπορεί να την ξυπνήσει. Ηρθε η στιγμή για να είμαστε σε θέση να της δώσουμε μία στρατιωτική δύναμη ικανή να πολεμήσει αν παραστεί ανάγκη», κατέληξε.\nΕυρωπαϊκός Στρατός: Ουτοπία;\nΗ ιδέα σαφώς δεν είναι ουτοπική, αλλά στην πράξη, Ευρωπαϊκός Στρατός δεν υφίσταται, υπό την έννοια μιας ισχυρής Συμμαχίας, στα πρότυπα του NATO.\nΟ Ευρωπαϊκός Στρατός θα πρέπει να είναι ισχυρός και αρκούντως αποτρεπτικός, αλλά πρωτίστως αλληλέγγυος προς όλα τα κράτη-μέλη. Αυτό συνεπάγεται αύξηση των αμυντικών δαπανών, οργάνωση, ιεραρχία και άμεση επέμβαση σε κάθε εξωτερική απειλή.\nΣτα πλαίσια του NATO, το άρθρο 5 προβλέπει την άμεση στρατιωτική συνδρομή σε κάθε σύμμαχο, εφόσον δεχτεί επίθεση. Φυσικά σε ευρωπαϊκό επίπεδο, δεν υφίσταται ανάλογη δέσμευση. Η Ελλάδα το νιώθει καθημερινά στο “πετσί” της, με τουρκικές παραβιάσεις των ελληνικών και κατ΄επέκταση ευρωπαϊκών συνόρων, αλλά και των γεωπολιτικών της συμφερόντων, με μοναδική εξαίρεση τη Γαλλία, η στρατιωτική παρουσία της οποίας έχει γίνει αισθητή στο παρελθόν στην Ανατολική Μεσόγειο. Ωστόσο, κανενός Ευρωπαίου το αυτί δεν ιδρώνει από το επικρεμέμενο casus belli της Τουρκίας εις βάρος της Ελλάδας.\nΑς είμαστε ξεκάθαροι. Η Ελλάδα, ως μέλος της ΕΕ, πρέπει να προωθεί την ευρωπαϊκή ολοκλήρωση. Ολοκλήρωση σημαίνει ότι οι χώρες λαμβάνουν κοινές αποφάσεις για πολλά θέματα, εγκρίνοντας πολιτικές που καλύπτουν ένα ευρύτερο πεδίο, από την άμυνα, ως τον πολιτισμό, από θέματα καταναλωτών μέχρι τον ανταγωνισμό και από το περιβάλλον και την ενέργεια ως τις μεταφορές και το εμπόριο. Η αμοιβαία επωφελής εξωτερική και στρατιωτική πολιτική, θα πρέπει να γίνει αναπόσπαστο μέρος αυτής της έννοιας.


Sport-Ermionida: Ιστορίες με Μαραντόνα, Πίρλο και… Καζιγιάμα\nΠαροξυσμός εδώ και ημέρες στη Λα Πλάτα με την πρόσληψη του Ντιέγο Μαραντόνα στον\nπάγκο. Δυστυχώς όμως, προπονητικά, δεν έχει κάνει και κάτι το αξιόλογο, περισσότερο έμεινε μόνο στην εθνική Αργεντινής, δύο χρόνια και αποχώρησε μετά την αποτυχία στο Μουντιάλ της Νότιας Αφρικής. Στο παρελθόν έχει δουλέψει μεταξύ άλλων στην Αλ Ουάσλ και την Φουζαϊριάχ των ΗΑΕ, στη SuperLiga είχε κάτσει για λίγο στον πάγκο της Ράσινγκ το ’95, ήτοι 24 χρόνια πριν (!). Την οποία Ράσινγκ αντιμετωπίζει σήμερα, στο ντεμπούτο του με τη Χιμνάσια. Η οποία Χιμνάσια έχει από τον Φεβρουάριο του ’13 να νικήσει υποδεχόμενη τη Ράσινγκ, 0-1-3 έκτοτε με τρία σερί διπλά, μετράει τέσσερις σερί ήττες στο φετινό, η ρε Ράσινγκ έκανε την πρώτη της νίκη με 3-1 επί της Γοδόι.\nΑναρτήθηκε από Sport-Ermionida στις 3:02:00 μ.μ.


Γενικό υλικό για το νηπιαγωγείο: Ο ΦΕΓΓΑΡΟΣΚΕΠΑΣΤΗΣ\nΟ Φεγγαροσκεπαστής: Ένα τρυφερό μάθημα για τη φιλία και την αλληλεγγύη\nΠΑΙΔΙΚΟ ΒΙΒΛΙΟαπό Ασπασία Χαραλαμπάκη | 8 Απρ 2014\nΟ Φεγγαροσκεπαστής είναι ένα γλυκό παραμύθι που με απλό και καθόλου διδακτικό τρόπο, μιλάει για τη φιλία και τη δύναμη της συνεργασίας.\nΠρωταγωνιστής στο βιβλίο είναι ο μικρός Τιμολέων, ο οποίος είναι έτοιμος να αναλάβει τη θέση του νέου φεγγαροσκεπαστή. Ο φεγγαροσκεπαστής είναι ένα περίεργο και δύσκολο επάγγελμα. Είναι εκείνος που κάθε νύχτα σκεπάζει με ένα πελώριο σεντόνι το φεγγάρι για να κρύψει ένα μέρος από το φως του, ώστε να μπορούν οι άνθρωποι να βλέπουν τα υπέροχα μισοφέγγαρα. Ο παλιός φεγγαροσκεπαστής, ο γέρο Ναπολέων, περιμένει πώς και πώς να ξεκουραστεί. Αυτό θα γίνει μόλις ο μικρός Τιμολέων τον αντικαταστήσει. Χάνει, όμως, τη μαγική καραμέλα που θα τον έκανε ανάλαφρο για να πετάξει μέχρι εκεί και ψάχνει να βρει τρόπο για να φτάσει στο φεγγάρι.\nΣυναντά διάφορους χαρακτήρες που τον βλέπουν στεναχωρημένο και προσπαθώντας να τον βοηθήσουν, του προτείνουν τρόπους για να φτάσει τόσο ψηλά –χωρίς, όμως, επιτυχία. Τελικά, όλοι αυτοί που θέλησαν να τον βοηθήσουν σχηματίζουν μια ανθρώπινη σκάλα και, σκαρφαλώνοντας πάνω στους ώμους τους, ο Τιμολέων καταφέρνει να φτάσει στο φεγγάρι χάρη στη βοήθεια όλων.\nΗ εικονογράφηση του Φεγγαροσκεπαστή είναι από τα δυνατά σημεία του βιβλίου. Η ιστορία εκτυλίσσεται σε περιβάλλον νύχτας με φόντο το φεγγάρι, με χρώματα που δημιουργούν ένα ονειρικό τοπίο αλλά και τρικ στη σελιδοποίηση που υποβάλλουν τους μικρούς αναγνώστες. Είναι ιδανικό για διάβασμα πριν τον βραδινό ύπνο. Συνολικά, είναι μια υψηλής αισθητικής εικονογράφηση που δένει πολύ όμορφα με το κείμενο.\nΚερδίζει σίγουρα την απόλαυση που καταρχήν είναι το ζητούμενο. Πέρα από αυτό όμως, μαθαίνει αφενός την προσπάθεια και την επιμονή, αφού ο Τιμολέων πρέπει να φτάσει στο φεγγάρι και όλοι κάνουν ό,τι μπορούν γι' αυτό, και αφετέρου παρατηρεί την ευρηματικότητα με την οποία οι φίλοι του τον βοηθούν να βρει λύση στο πρόβλημά του. Το πιο σημαντικό δίδαγμα, όμως, προέρχεται από την ίδια τη λύση: Η συνεργασία είναι σε κάθε περίπτωση αποτελεσματικότερη από την πιο πρωτότυπη ιδέα. Το παιδί μπορεί να αντιληφθεί ότι «όλοι μαζί τα καταφέρνουμε.» Αυτό στον φεγγαροσκεπαστή αποδεικνύεται με τον καλύτερο τρόπο.\nΕτικέτες Μικρές Γιορτές για όλη τη χρονιά


Τα ζώδια της εβδομάδας (18-24/8) από τη Βίκη Παγιατάκη: Διαχειριστείτε τη βιασύνη και τη ζήλια - Showbiz.gr | Lifestyle & News Magazine\nΕβδομάδα-ορόσημο μπορεί να χαρακτηριστεί αυτή για δύο ζωδιακές ομάδες.\nΤη σταθερή και τη μεταβλητή. Η πρώτη, στις 18, τυπικά αφήνει πίσω της έναν έντονο,\nπλούσιο σε γεγονότα, συναισθήματα και εμπειρίες κύκλο, που ξεκίνησε στις 2 Ιουλίου.\nΜικρές ή μεγαλύτερες «εύνοιες» ξεκινούν για Ταύρους και Σκορπιούς, και λιγότερες\nγια Λέοντες και Υδροχόους. Ένας κύκλος αρχίζει για τη δεύτερη ομάδα, με πιο ευνοημένη\nτην Παρθένο, αλλά σε φάση εγρήγορσης και προσοχής μπαίνουν περισσότερο\nοι Δίδυμοι, οι Τοξότες και οι Ιχθύες.\nΑν και παραμένει ο Ερμής που σας κάνει… αντιπολίτευση και αλλάζει, καθυστερεί ή μπερδεύει ραντεβού, ωράρια, λογαριασμούς και έγγραφα πάσης φύσεως, υπάρχουν και καλά νέα. Από την Κυριακή 18 κιόλας μπορείτε να πείτε το… επιτέλους τέλος. Μάλιστα, αυτό το τέλος αφορά στο μεταβατικό, αβέβαιο και όχι εύκολο διάστημα που ξεκίνησε στις 2 Ιουλίου. Από την Τετάρτη και μετά -και φυσικά και στην ερχόμενη- θα αρχίσετε να απολαμβάνετε την εύνοια της Αφροδίτης. Οικονομικά, περιουσιακά, όπως και οι σχέσεις και τα αισθηματικά, εξυπηρετούνται καλύτερα από κει και μετά. Στις συμφωνίες, τις μετακομίσεις και στα ταξίδια ακόμα πιο προσεκτικά.\nΑλλαγή σκηνικού αναγγέλλει αυτή η εβδομάδα. Κυριακή 18 ο Αρης – πίεση, προσπάθεια, ανταγωνισμός, ζήλεια και γκρίνια- παίρνει θέση στην Παρθένο. Οργανωθείτε, λοιπόν, καλύτερα, βάλτε σειρά προτεραιότητας και ξεκινήστε με αυτά που πρέπει να προηγηθούν. Προσοχή, όμως, μήπως από βιασύνη και επιπολαιότητα βάλετε μπροστά το… κάρο και πίσω το άλογο. Εως και την Τρίτη συμφέρει να κυνηγήσετε θέματα οικονομικά, περιουσιακά και επαγγελματικά. Αυτές οι ημέρες προσφέρονται για να δείτε πώς μπορείτε να βελτιώσετε γενικότερα τις σχέσεις σας. Πιο προσεκτικά, όμως, σε όλα αυτά από Τετάρτη και μετά.\nΜε δύο νέες πλανητικές βοήθειες προς εσάς έρχεται η προτελευταία εβδομάδα του Αυγούστου, πράγμα που θα βοηθήσει στην αντιμετώπιση των όποιων δυσκολιών αλλά και των σχεδίων σας. Στις 18 ο Άρης περνά από τον Λέοντα στην Παρθένο, αυξάνοντας τη ζωτικότητα, την αποφασιστικότητα και τη διάθεση για εποικοδομητικές αλλαγές και ξεκινήματα. Την 21η αρχίζει να σας στέλνει την εύνοιά της και η Αφροδίτη. Σύσφιξη σχέσεων – φιλικών, κοινωνικών, επαγγελματικών, αλλά και δυνατότητα να βελτιώσετε τον γάμο και την αισθηματική σας σχέση. Ένα μικρό… ανάχωμα στα χτυπήματα του Κρόνου. Πιο «ελεύθεροι» από αυτόν εσείς του πρώτου και του τρίτου δεκαημέρου τώρα.\nΧρόνια πολλά και καλά. Στις 22 κλείνει για φέτος ο κύκλος των γενεθλίων και στις 23 περνάμε στο ζώδιο της Παρθένου. Ένα περίπου… ανεκδιήγητο για τα γεγονότα, τα συναισθήματα και τις διαπιστώσεις διάστημα τυπικά τελειώνει στις 18. Φυσικά, ακόμα και σε αυτή την εβδομάδα μπορεί να υπάρχουν κάποια παρελκόμενα, αλλά έχει καλό υπόβαθρο για να προχωρήσουν τα πράγματα πιο εύκολα και πιο ικανοποιητικά. Τώρα είναι η καλύτερη στιγμή για να μπορέσετε να ενεργήσετε προς όφελός σας, αλλά και για ικανοποίηση. Εργασία, σπουδές, ταξίδια, μετακομίσεις, αγοραπωλησίες, οικονομικά και αισθηματικά σε πιο ευνοϊκή τροχιά. Με λίγη προσπάθεια επιτυγχάνετε πολλά.\nΧρόνια πολλά και καλά για τους πρώτους του ζωδίου σας που φέτος ξεκινάει στο ξημέρωμα της 23ης. Στις 18 στο ζώδιό σας εισέρχεται ο Αρης και την 21η η Αφροδίτη. Όπως αντιλαμβάνεστε, η «δράση» ξεκινά νωρίς. Μάλιστα, ορισμένοι από σας θα πέσετε σε αυτή με το… κεφάλι. Από τις 18 έως και τις πρώτες ημέρες του Οκτώβρη είναι ένα έντονο μεταβατικό διάστημα, καθώς ένας κύκλος για κάποιους ανοίγει, ενώ για κάποιους άλλους κλείνει. Ασφαλώς και χρειάζεται να μην αφήσετε το άγχος να σας κυριεύσει, γιατί οι συνθήκες προσφέρονται για επιτυχία. Το μέσον της εβδομάδας ευνοεί εργασία, οικονομικά και σχέσεις. Διαχειριστείτε τη βιασύνη και τη… ζήλια.\nΟ Αύγουστος οδεύει προς το τέλος του και αυτό θα έχει ως αποτέλεσμα να μειωθούν το άγχος και η πίεση όπως και τα διάφορα ανατρεπτικά απρόοπτα. Ένα μεταβατικό πιεστικό και ρευστό διάστημα που ξεκίνησε γύρω στις 2 Ιουλίου στις 18 κλείνει τυπικά, αλλά μπορεί ακόμα και σε αυτήν την εβδομάδα να υπάρχουν κάποιες «ουρές» προβλημάτων. Έίναι, βλέπετε, ο Έρμής που και αυτή την εβδομάδα σάς κάνει… νερά και οφείλετε μια μεγαλύτερη προσοχή σε: Συμφωνίες, συμβόλαια, σπουδές, έντυπα, έγγραφα πάσης φύσεως, κανονισμούς, μετακομίσεις και παιδιά. Από την Τετάρτη, όμως, και μετά μπαίνουν σε πιο ευνοϊκή φάση οικονομικά, σχέσεις και αισθηματικά.\nΑσφαλώς και υπάρχει ακόμα ο Δίας σαν μια ομπρέλα προστασίας για το χειρότερο -τώρα ευνοεί περισσότερο εσάς του δεύτερου δεκαημέρου-, αλλά δεν… καθαρίζει για όλα. Η εβδομάδα αυτή ξεκινά ένα πιο απαιτητικό και κουραστικό διάστημα που θα συμπεριλάβει και τον Σεπτέμβρη και, όπως αντιλαμβάνεστε, θα απαιτηθούν προσοχή, συγκέντρωση και ψυχραιμία. Υπάρχει ακόμα, όμως, έως τις 28 ευνοϊκός ο Έρμής που θα συμβάλει θετικά -μέσω έξυπνων ιδεών, συνδυασμών και πληροφόρησης- στο να ξεμπλοκάρετε πράγματα και καταστάσεις. Μάλιστα, έως και την Τρίτη είναι βοηθητική και η Αφροδίτη για σχέσεις και οικονομικά\nΠροτελευταία εβδομάδα του Αυγούστου αυτή και, όπως φαίνεται, σας φέρνει κάποια μικρά αλλά ουσιαστικά δώρα. Αυτό θα αρχίσετε να το διαπιστώνετε από το μέσο της εβδομάδας και μετά, και φυσιολογικά και στην επόμενη. Στις 18 ο Αρης αρχίζει να σχηματίζει ένα θαυμάσιο τρίγωνο με το ζώδιό σας, ενισχύοντας τον δυναμισμό, την αποφασιστικότητα και τη διάθεση να κάνετε εποικοδομητικές κινήσεις και αλλαγές προς τα εκεί που χρειάζεται. Από την 21η στο πλευρό σας και η Αφροδίτη για να φροντίζει τα οικονομικά και τα διάφορα συμφέροντά σας αλλά και τη… δημοφιλία σας στο επαγγελματικό και κοινωνικό πεδίο. Ενα χεράκι σαφώς θα βάλει και στις σχέσεις και τα ερωτικά.


Ξεκίνησε Το Σχολείο Για Τα Προσφυγόπουλα Στη Σάμο Και Την Κω | Migrants in Greece\nΑΘΗΝΑ 9,84 - ΙΣΙΔΩΡΟΣ ΡΟΥΣΣΟΣ\nΜε δώρα και ζωγραφιές υποδέχθηκαν οι δάσκαλοι και οι μαθητές του 3ου δημοτικού σχολείου στο Βαθύ της Σάμου τα παιδιά προσφύγων και μεταναστών που διαμένουν στο τοπικό Κέντρο Υποδοχής και Ταυτοποίησης (ΚΥΤ).\nΑνάλογης υποδοχής έτυχαν και προσφυγόπουλα στην Κω.\nΟι εκπαιδευτικοί υποδέχτηκαν τα πρώτα παιδιά από το ΚΥΤ στο Βαθύ της Σάμου το απόγευμα της Τετάρτης με συγκίνηση και ενθουσιασμό, ενώ τις επόμενες μέρες θα ακολουθήσουν και άλλα Δημοτικά και Γυμνάσια του νησιού. Την προηγούμενη βδομάδα λειτούργησαν οι πρώτες απογευματινές τάξεις στο Δημοτικό και Γυμνάσιο Ζηπαρίου για τα παιδιά του ΚΥΤ της Κω.\nΚαι στα δύο νησιά τα προσφυγόπουλα που διαμένουν σε διαμερίσματα παρακολουθούν το πρωινό δημόσιο σχολείο με Τάξεις Υποδοχής. Από την αρχή της σχολικής χρονιάς λειτουργούν επίσης νηπιαγωγεία εντός των ΚΥΤ των δύο νησιών.\nΌπως τονίζει σε ανακοίνωσή του το υπουργείο Παιδείας, «η εκπαίδευση των προσφυγόπουλων έχει κατακτηθεί σαν αντίληψη, και γίνεται πράξη κάθε μέρα, σε όλη την Ελλάδα, με απόφαση της πολιτείας, την στήριξη και έμπνευση των εκπαιδευτικών, τη συμπαράσταση των γονέων».\nΠΗΓΗ: ΑΘΗΝΑ 9,84 - Ισίδωρος Ρούσσος


Online κράτηση πτήσης από Βρυξέλλες - για Μάλαγα τώρα από 79 € - Lufthansa\nΠτήση Βρυξέλλες Μάλαγα από 79 €\nΚαταπληκτικοί ναύλοι για την πτήση σας από Βρυξέλλες προς Μάλαγα\nΠροσπαθείτε να βρείτε προσιτές τιμές πτήσεων από Βρυξέλλες για Μάλαγα; Ρίξτε μια ματιά στις προσφορές μας και θα βρείτε εγγυημένα τις καλύτερες προσφορές πτήσεων. Επιλέξτε αυτή που σας ταιριάζει καλύτερα από τις ελκυστικές προσφορές για πτήσεις προς Μάλαγα AGP τον Νοεμβρίου 2022 από 79 €.\nΕίτε πηγαίνετε Μάλαγα για μια επιχειρηματική συνάντηση είτε ταξιδεύετε προς Ισπανία, τον καλύτερο προορισμό διακοπών, μια πτήση της Lufthansa σας εγγυάται πάντα ένα άνετο και ασφαλές ταξίδι από Βέλγιο προς τον επιθυμητό ταξιδιωτικό προορισμό σας.\nΑναζητήστε τις καλύτερες προσφορές πτήσεων και βρείτε τις πιο προσιτές τιμές πτήσεων για τους καλύτερους προορισμούς διακοπών. Η πτήση με την χαμηλότερη τιμή από Βρυξέλλες προς Μάλαγα διατίθεται με 79 €, τον Νοεμβρίου 2022.


.: Καταψηφίστηκε η πρόταση της Ν.Δ. για εξεταστική\nΚαταψηφίστηκε η πρόταση της Ν.Δ. για εξεταστική\nΜε 155 ψήφους «κατά» (96 «υπέρ» και 20 «παρών», σε σύνολο 271 βουλευτών) απορρίφθηκε η πρόταση της Νέας Δημοκρατίας για τη σύσταση εξεταστικής επιτροπής, προκειμένου να διερευνήσει τα αίτια επιβολής τραπεζικής αργίας, κεφαλαιακών περιορισμών και την υπογραφή του τρίτου μνημονίου.\nΗ Δημοκρατική Συμπαράταξη και το Ποτάμι στήριξαν την πρόταση της Ν.Δ. Το ΚΚΕ και η Χρυσή Αυγή δήλωσαν «παρών», ενώ ΣΥΡΙΖΑ, ΑΝ.ΕΛΛ. και Ένωση Κεντρώων καταψήφισαν την πρόταση. Την πρόταση στήριξαν οι ανεξάρτητοι βουλευτές Χάρης Θεοχάρης και Λεωνίδας Γρηγοράκος.\nΚατά τη διάρκεια της συζήτησης που προηγήθηκε, ανέβηκαν -κατά διαστήματα- οι τόνοι ανάμεσα κυρίως σε βουλευτές της κυβέρνησης και της αξιωματικής αντιπολίτευσης.\nΑξιοσημείωτο το γεγονός ότι δεν έλαβε τον λόγο ο πρωθυπουργός Αλέξης Τσίπρας. Απουσίαζαν ο πρόεδρος των Ανεξάρτητων Ελλήνων, Πάνος Καμμένος και ο επικεφαλής του Ποταμιού, Σταύρος Θεοδωράκης. Επίσης, από την ψηφοφορία απουσίαζαν και οι ανεξάρτητοι βουλευτές Νίκος Νικολόπουλος και Στάθης Παναγούλης.\nΠυρά από Μητσοτάκη\nΟ πρόεδρος της Νέας Δημοκρατίας, μιλώντας σε υψηλούς τόνους, κατηγόρησε την κυβέρνηση ότι αισθάνεται άβολα με αυτή τη συζήτηση τονίζοντας ότι για τον λόγο αυτό ο πρωθυπουργός απουσιάζει από την Βουλή.


Γιοβάνοβιτς: “Πέρασε δύσκολα χρόνια ο Παναθηναϊκός, αν έλεγα ότι του χρόνου θα πάρουμε το πρωτάθλημα δεν θα ήμουν σοβαρός” | SoccerPlus.gr\nΑρχική Super League 1 Γιοβάνοβιτς: “Πέρασε δύσκολα χρόνια ο Παναθηναϊκός, αν έλεγα ότι του χρόνου θα...\nΓιοβάνοβιτς: “Πέρασε δύσκολα χρόνια ο Παναθηναϊκός, αν έλεγα ότι του χρόνου θα πάρουμε το πρωτάθλημα δεν θα ήμουν σοβαρός”\n16 Ιούν 2021, 6:43 μμ\nΗ πρώτη μου επαφή με τον Παναθηναϊκό έγινε τον Οκτώβριο. Εκείνη την περίοδο δεν είχα γνώση για κάποια πράγματα για τον ΠΑΟ τότε. Θα ήταν ρίσκο. Δεν θα είχα τον χρόνο να κάνω τα πράγματα που θέλω. Η δεύτερη επαφή έγινε μετά το τέλος του πρωταθλήματος ήταν όταν ήρθα στην Αθήνα και κατάλαβα ότι ο Παναθηναϊκός είχε μεγάλη διάθεση να με φέρει με το τιμ που δουλεύει μαζί μου τα προηγούμενα χρόνια. Είναι μεγάλη τιμή γιατί ξέρω τι πρεσβεύει ο Παναθηναϊκός στην κοινωνία και στο ποδόσφαιρο. Είναι μεγάλη πρόκληση για μένα. Θέλω να δημιουργήσω συνθήκες ώστε να επιστρέψει ο Παναθηναϊκός εκεί που πρέπει να είναι. Ξέρω ότι υπήρχαν πολλά προβλήματα τα προηγούμενα χρόνια. Είμαι σίγουρος ότι θα παρουσιάσουμε ένα έργο που να κάνει τους φιλάθλους του ΠΑΟ να αγκαλιάσουν την ομάδα. Να μας βοηθήσουν και αυτοί. Αυτοί θα μας δώσουν την πνοή να δώσουμε περισσότερα πράγματα. Αρχικά το χρονικό διάστημα που είμαι στην ομάδα ο στόχος μας είναι να αξιολογήσουμε το υπάρχων ρόστερ. Φυσικά και θα θέλαμε να ενισχύσουμε την ομάδα σε κάποιες θέσεις. Ξέρουμε το ρόστερ και μπορώ να πω ότι έχουμε πλήρης εικόνα. Σίγουρα όταν εργαστώ με τους παίκτες η εικόνα μπορεί να είναι διαφορετική. Η δουλειά ενός προπονητή είναι να βελτιώσει τα παιδιά από το υπάρχων ρόστερ. Θα προσπαθήσουμε να κάνουμε κινήσεις, ώστε να είναι ο Παναθηναϊκός πιο δυνατός από του χρόνου. Θα φτιάξουμε ένα προφίλ, ώστε να ικανοποιήσουμε τους φίλους της ομάδας. Αυτό το θέμα είναι κάτι που αφορά εμένα και το τιμ μου. Μαζί μου θα έχω τους συνεργάτες μου, τον Κωλομπούδρα, τον Μαρτάκο, τον Στέφανο, τον Κόντη. Μαζί θα παλέψουμε γι΄ αυτό που έχουμε στόχο. Αυτό περιμένω από το ιατρικό τιμ. Θα πρέπει να δουλέψουμε ως μεγάλη ομάδα. ‘Έχουμε τεράστιες ευθύνες».\nΠροηγούμενο άρθροΔήμητρα της Λέσβου: Συνελήφθη ο οδηγός που την εγκατέλειψε


Νταμίρ Κάναντι: Ο άνθρωπος που γκρέμισε τον «μύθο»! - Onsports.gr\nOnsports Team\t24 Οκτωβρίου 2017, 20:00\nSTORIES / Ατρόμητος\nΝταμίρ Κάναντι: Ο άνθρωπος που γκρέμισε τον «μύθο»!\nΟ Νταμίρ Κάναντι ήρθε στον Ατρόμητο με στόχο να προλάβει την… παρέλαση αλλά έτσι όπως το πάει θα γίνει ο βασιλιάς του Περιστερίου!\nΣτην Ελλάδα ζούμε και όλοι ξέρουμε πως η μοναδική θέση η οποία είναι επισφαλής, είναι αυτή του προπονητή! Το περασμένο καλοκαίρι ο Ατρόμητος πήρε το ρίσκο με την πρόσληψη του Νταμίρ Κάναντι. Μια κίνηση που αποδείχθηκε λίρα εκατό. Όσο για τον Αυστριακό, ήξερε καλά που ήρθε...\nΕπίσης ο Κάναντι είναι ένας άνθρωπος ευθύς, ντόμπρος που δεν κρύβεται πίσω από το δάχτυλο του και σε πρόσφατη συνέντευξη του εξέφρασε δημόσια την απορία για τον τρόπο που η Ελλάδα φέρεται στους επαγγελματίες προπονητές. Είχε μάλιστα από την αρχή πλήρη γνώση του αριθμού απολύσεων συναδέλφων του και σκέφτηκε ρεαλιστικά… «Ας κάνω παρέλαση και βλέπουμε». Την 28η Οκτωβρίου την προλαβαίνει και μάλιστα θα είναι σημαιοφόρος, μιας και ο Ατρόμηος φιγουράρει στην πρώτη θέση της Super League.\nΗ ομάδα του Περιστερίου δεν αστειεύεται κι από τότε που έβαλε μπρος με το τρίποντο επί της Λαμίας, πήρε… παραμάζωμα Ολυμπιακό στο «Γ. Καραϊσκάκης» και ΑΕΚ στο ΟΑΚΑ. Ο Ατρόμητος μετρά τέσσερις ισοπαλίες και τέσσερις διαδοχικές νίκες και έξι ματς χωρίς η εστία του Γιαννιώτη να παραβιαστεί. Και εκεί που ο Νταμίρ Κάναντι, έμοιαζε να είναι ανασφαλής μετά τις φιλικές εξάρες από Πανιώνιο και Αστέρα το περασμένο καλοκαίρι βρίσκεται καβάλα στ’ άλογο!\nΤου έκλεψαν το σπίτι αλλά όχι τα… όνειρα!\nΣτις 2 Σεπτεμβρίου ο Κάναντι δέχθηκε επίθεση από ληστές στο σπίτι που μισθώνει η ΠΑΕ για τον Αυστριακό στον Άλιμο και έπεσε θύμα ληστείας! Ο Κάναντι την ώρα που οι γνωστοί-άγνωστοι εισέβαλαν ήταν μέσα στο σπίτι μαζί με την οικογένεια του και σύμφωνα με όσα έχουν διαρρεύσει οι ληστές τον ακινητοποίησαν με σπρέι ώστε να μην μπορεί να αντιδράσει και στην συνέχεια έκαναν το σπίτι... καλοκαιρινό. Εκτός από όμως πράγματα που ήταν στο σπίτι, οι ληστές έκλεψαν ακόμα και το αυτοκίνητο που του έχει παραχωρηθεί από το Ατρόμητο το οποίο βρέθηκε από την αστυνομία λίγο αργότερα. Ο Κάναντι, η σύζυγός του καθώς και η κόρη του έζησαν σκηνές τρόμου, ενώ άπαντες στην οικογένεια του Ατρόμητου ήταν σοκαρισμένοι από το περιστατικό. Ο ίδιος όμως δεν σκέφτηκε ούτε ναι στιγμή να τα παρατήσει. ‘Έχει βάλει στόχο άλλωστε να πετύχει και θα κάνει τα αδύνατα δυνατά.\nΠείσμα, δουλειά και facebook\nΤο τι θα καταφέρει ο Κάναντι στον πάγκο του Ατρομήτου θα το δούμε σε μερικούς μήνες. Σίγουρα όμως έχει κερδίσει το στοίχημα της επικοινωνίας με τον κόσμο. Από την αρχή της σεζόν ο Αυστριακός άνοιξε συζητήσεις με οπαδούς του Ατρομήτου και όχι μόνο μέσω του λογαριασμού του στο facebook για ότι αφορά την ομάδα και τη Super League. Η κίνηση του αυτή δεν είναι συνηθισμένη για προπονητή σε ελληνικό πάγκο. Όχι ότι ξινίζει κι όλας. Απλώς είναι ένα δείγμα μιας άλλης φιλοσοφίας και κουλτούρας που κουβαλά και προσπαθεί σταδιακά να την περάσει στην ελληνική κοινωνία.\nΤην Δευτέρα (23/10) ο Ατρόμητος εκτοξεύτηκε στην κορυφή της βαθμολογίας με το «διπλό» επί της ΑΕΚ και ο Νταμίρ Κάναντι συνειδητοποίησε πλήρως την ξεχωριστή αυτή στιγμή. Αυτό φάνηκε στο πρόσφατο ποστάρισμα του λέγοντας: «Μία ιστορική στιγμή για τον Ατρόμητο. Νέα νίκη και νέος πρωτοπόρος στη βαθμολογία» και το συνόδευσε με μια πανηγυρική φωτογραφία μέσα από τα αποδυτήρια.\n24 λεπτά πριν ΠΑΟΚ-Ολυμπιακός: Έξαλλοι στην Τούμπα με τη διαρροή περί Αρετόπουλου\n50 λεπτά πριν ΑΕΚ: «Τελειώνει» με Τσιγκρίνσκι


Tornos News | Στα Χανιά σήμερα η Πρέσβειρα της Κίνας – Τι δήλωσε για τον κορωνοϊό\nΣτα Χανιά σήμερα η Πρέσβειρα της Κίνας – Τι δήλωσε για τον κορωνοϊό\nTornosNews.gr 11.02.2020 | 13:23\nΣυγκρατημένα αισιόδοξη για την αντιμετώπιση του κορωνοϊού εντός της χώρας της εμφανίστηκε σήμερα από τα Χανιά η πρέσβειρα της Λαϊκής Δημοκρατίας της Κίνας στην Ελλάδα, Τσανγκ Τσούι (Zhang Qiyue), όπως γράφει το hania.news. Διαβάστε το δημοσίευμα.\nΗ κα Τσούι, η οποία επισκέφθηκε τις εγκαταστάσεις της Terra Creta στο Κολυμπάρι Χανίων, όπου πραγματοποιήθηκε τελετή αφιέρωσης δέντρου προς τιμήν της, ρωτήθηκε από δημοσιογράφους για το μείζον ζήτημα του κορωνοϊού.\nΠρόκειται για έναν καινούργιο τύπο ιού. Αλλά ως κυβέρνηση της Κίνας, στο συντομότερο δυνατό διάστημα, κάναμε ό,τι καλύτερο μπορούσαμε να κάνουμε”, είπε αρχικά η Πρέσβειρα της Κίνας στην Ελλάδα.\nΚαι συνέχισε: “Με τα πιο αυστηρά και ολοκληρωμένα μέτρα που έχουμε εφαρμόσει, θα προστατεύσουμε τις ζωές και την ασφάλεια των Κινέζων πολιτών και βέβαια όλου του κόσμου. Και μπορώ να πω ότι αυτές τις ημέρες έχουμε σημειώσει πρόοδο. Ο αριθμός των ανθρώπων που θεραπεύονται αυξάνεται και ο αριθμός των πιθανών κρουσμάτων μειώνεται. Πιστεύουμε ότι πολύ σύντομα θα το ελέγξουμε, θα το αντιμετωπίσουμε εντελώς”, σημείωσε η κα Τσούι.\nΕρωτηθείσα αναφορικά με τις επιπτώσεις του κορωνοϊού στον τουριστικό τομέα, ειδικά σε ό,τι αφορά την έλευση Κινέζων στην Ευρώπη τη φετινή τουριστική περίοδο, η Πρέσβειρα της Κίνας στην Ελλάδα ανέφερε ότι “τώρα απαγορεύουμε τις οργανωμένες ομάδες προς το εξωτερικό. Κάνουμε ό,τι είναι δυνατόν επειδή δεν θέλουμε να έχουμε καμιά εξαίρεση, κάποιου πιθανού κρούσματος. Αλλά θα σταματήσουμε πολύ σύντομα την απαγόρευση, πιστεύω, και δεν θα διαρκέσει για πολύ καιρό. Πιστεύουμε ότι μετά την ασθένεια θα έχουμε μεγαλύτερη ανάπτυξη της σχέσης μας, όπως έχουμε ανακοινώσει πέρυσι, θα διοργανώσουμε το Έτος Πολιτισμού και Τουρισμού της Ελλάδας και της Κίνας. Το δεύτερο εξάμηνο και του χρόνου θα αυξηθεί ο αριθμός των Κινέζων τουριστών προς την Ελλάδα. Αλλά, όπως πάντα έλεγα στους έλληνες φίλους μου, η Κρήτη πρέπει να κάνει περισσότερες παρουσιάσεις και διαφημίσεις στην Κίνα. Να προσεγγίσετε περισσότερους τουρίστες εδώ. Και δεν είναι απαραίτητο να πηγαίνετε στην Κίνα για ταξίδια, μπορείτε να κάνετε διαφημίσεις ηλεκτρονικές. Είναι μια καινούργια τάση, διαδικτυακή”, υπογράμμισε η κα Τσούι.\n1) Επιστρεπτέα προκαταβολή: Λύση ζητούν οι επιχειρήσεις λόγω παραπλάνησης του συστήματος\n2) SOS από τις υγιείς μικρομεσαίες επιχειρήσεις: Δεν ξέρουμε εάν και πότε θα λάβουμε χορήγηση ρευστότητας!\n3) Ύφεση 8,7% στην ΕΕ το 2020- 9% στην Ελλάδα\n4) Έρευνα: Εξαιρετικά δύσκολη η κατάσταση για τις μικρές και πολύ μικρές επιχειρήσεις\nΘεμέλιος λίθος για τη μεγάλη τουριστική επένδυση One&Only Kea Island στην Κέα\nΤουρισμός: Πώς πολεοδομικά σχέδια και δασικοί χάρτες επηρεάζουν επενδύσεις\nΓιώργος Νταλάρας - Μη Μου Θυμώνεις Μάτια Μου (Μόσχα 13.03.18.)\nΦ.Καραβίας: Η Eurobank είναι η Τράπεζα του Τουρισμού κι όχι μόνο για τις ηλιόλουστες μέρες\nΕγκρίθηκαν 10.150 αιτήσεις για δάνεια μέσω ΤΕΠΙΧ


Ανατολι-κα της Νεας Μακρης - online.gr: Μνημόσυνο για τα θύματα της αεροπορικής τραγωδίας του «Ήλιος» στο Γραμματικό\nΜνημόσυνο για τα θύματα της αεροπορικής τραγωδίας του «Ήλιος» στο Γραμματικό\nΤέσσερα χρόνια μετά... στο Γραμματικό\nΜνημόσυνο για τα 121 θύματα της αεροπορικής τραγωδίας του 2005 με τη συντριβή του αεροσκάφους της εταιρείας «Ήλιος» τελέστηκε στη Μονή Αγίας Θέκλας.\nΗ βουλευτής του ΔΗΣΥ Στέλλα Κυριακίδου κάλεσε τους γονείς, τα παιδιά και τα αδέλφια των θυμάτων να μην ξεχνούν ποτέ ότι οι δικές τους προσπάθειες για δικαίωση αφορούν όλους.\nΤέσσερα χρόνια μετά, τόνισε η κ. Κυριακίδου, «ο κύκλος που αφορά την έρευνα και τη δικαίωση πρέπει να κλείσει, όχι για να ξεχάσουμε, αλλά για να μπορούμε να πενθήσουμε, έχοντας κερδίσει αυτό το στόχο και οι ψυχές να ησυχάσουν».\nΣυγγενείς των θυμάτων διαμαρτυρήθηκαν, επειδή στο μνημόσυνο εκτός από την βουλευτή του ΔΗΣΥ δεν παρέστη κανένας άλλος εκπρόσωπος της Πολιτείας.\n*από την εφημ. "ΤΟ ΒΗΜΑ" Παρασκευή 14 Αυγούστου 2009 [ 14:23 ]\nΑναρτήθηκε από Πάνος Αϊβαλής στις 7:59 π.μ.